cyanic-selkie/wikianc huggingface dataset:
靜岡市
沿革
昭和三年，倂安倍郡豐田村. 四年，倂安倍郡：安東村、大里村. 七年，倂安倍郡賤機村. 九年，倂安倍郡：千代田村、麻機村、長田村、大谷村、久能村. 廿三年，倂庵原郡西奈村. 卅年，倂安倍郡：美和村、服織村、中藁科村、南藁科村. 卅三年，倂清水市之一部. 四十四年，倂安倍郡：大河內村、梅島村、玉川村、井川村、清澤村、大川村. 而安倍郡廢.
政區
靜岡區三、治在葵.
它典
分類:中部地方區劃
滿江紅
滿江紅，詞牌也. 屬長調；雙調，九三字，仄韻（姜夔改之為平韻 ）. 斯詞牌者多有詞作存世，尤以岳飛《滿江紅（寫懷）》之奇而為天下衆者咸知.
格
中仄平平，平中仄、中平中仄.
中中仄、中平平仄，仄平中仄.
中仄中平平仄仄，中平中仄平平仄.
仄中平、中仄仄平平，平平仄.
中中仄，平中仄. 平仄仄，平平仄.
仄平平中仄，仄平平仄.
粗體字，乃韻腳也.
據
分類:詞牌
中國朝代
國號
擇國號之法有五，茲列如下：
《湧幢小品》載，國號上加「大」字，始於元. 然他典否之，記先元亦有國號加「大」字者，如遼、金之屬.
國號無「大」字者，其臣、民、藩屬仍習加「大」字呼之，乃尊崇之法也. 仿似《日本書記》所稱之唐|大唐，其國號僅曰唐耳.
中華各朝以中國、中華自居，然又無一以二者為國號. 公元一六八九年，清俄訂《尼布楚條約》，乃中外協約首見中國一詞也，為清之代稱. 後中華民國定略稱曰中國，中華人民共和國襲之.
史稱
同國號之朝繁多，故學人習加前綴以辨之. 其法如下：
一朝可有多號. 彷若漢|西漢亦史曰前漢、楊吳又史謂南吳.
若一朝之治生變，乃有辨別之需. 仿似宋習有北宋、南宋之分，用以辨宋太祖匡胤所立之朝與宋高宗構復興之朝. 諸如此類者，曾歷失國、復國也. 名號之分故彰變故之實也. 不循此法者，西秦、唐是也.
域
中華之朝嘗控漢地、臺灣、滿洲、庫頁、蒙古、越南、藏區、新疆、南海諸島全境，亦曾躡足中亞、朝鮮半島、緬甸、阿富汗、西伯利亞之屬.
幅員列萬朝之至廣者，清也. 然亦有云元勝清者. 緣元之北界於何有爭，故構此異說耳. 元之疆土，學人或以止於貝加爾湖北岸，或以嘗抵北冰洋濱. 清之域乃與鄰國定之，故愈明矣. 今中華人民共和國暨中華民國悉承清末之域.
排此，諸外藩奉中華之朝為其宗主，是為中華朝貢體系也. 俶於漢|西漢，歷朝襲之，迨清政衰而終.
朝
中國世襲君主制政權眾多，廣義上皆可謂王朝，舉其大者如下. 紀年悉從公元.
墨茶
墨茶者，中國嗶哩嗶哩網絡主播是也，本姓陳，其本名不詳，眾以其網名墨茶為稱. 西元一九九八年四月五日生，二〇二一年一月約十日，房東察其身故.
墨茶祖籍四川省涼山州西昌市經久鄉莊潘村，三歲，父母合離，與母居. 其母曰其性格孤也，不喜言談，唯好網路. 其職高肄業，輾轉流離，嘗求母周濟，未果.
墨嘗為人做工，事畢，未得薪，反毀其身份證. 又嘗申請低保，因父母健在而不得. 走投無路，賴網友接濟以度日，眾曰授人以魚不若授人以漁，為其籌劃直播家甚，遂以虛擬主播出道，期以此營生，然門前冷落.
墨身故後，友人發訃告於網絡，初眾皆悲之，然金陵有稱初碼者，言墨未死，乃為炒作爾. 眾聽聞皆怒，責初碼之言非為人言，初碼狂言：若墨真死吾當直播食屎求死. 後官府發告確墨茶已逝，眾俱集初碼之知乎賬號處，曰其行吞屎之言，初碼更狂，言眾皆蠻子匹夫，不似其受太學之育. 江左有士評之：施公耐庵書中之無賴，不如於初碼者無賴矣. 分類:四川省列傳
佟麟閣
佟麟閣，原名淩閣，字捷三，清高陽人也，光緒十八年生. 先祖出滿洲正白旗佟佳氏，父煥文，母胡氏，滿洲鑲紅旗胡爾哈氏之後. 清末，旗人失養，煥文乃棄職務農.
幼隨舅讀經史，煥文亦常勵之，語以興邦治國之道. 年十六，因賓客至高陽縣公署繕寫，得覽縣誌，知為高陽君之故城，遂生敬仰. 未幾，蒙庚子之難，乃思棄筆從戎. 民國元年，馮玉祥募軍景縣，麟閣遂往投之，轉戰多年，於所治常有愛民之舉.
二十六年七月二十八日，日寇犯南苑. 麟閣率所部國民革命軍二十九軍衛隊旅、騎兵第九師部、軍事訓練團、平津大學生軍訓班凡五千餘，誓死堅守，戰事慘烈. 寇復犯大紅門，恐其截斷北路，乃分兵親往堵擊. 寡不敵眾，戰歿，年四十六，蓋抗戰殉國首將也. 次日，冀察政委會外交委員會秘書歐秋夫等於門外尋獲遺骸，寄厝于雍和宮側柏林寺. 三十一日，國民政府褒恤，追贈陸軍上將.
麟閣事親至孝. 及戰事起，聞父病，揮淚書語夫人彭氏曰：「大敵當前，此移孝作忠之時，我不能親奉湯藥，請代供子職，孝敬雙親. 」故後，父母均在堂，彭氏瞞以麟閣南下督戰，不得卒歸，時時偽擬家書，以釋憂懸.
及後共和國立，公元一九七九年八月一日，中共北京市委統戰部贈為革命烈士.
噶谷邸
噶谷邸鎮，在蘇格蘭法夫. 口約四萬九千.
斯密亞丹生於斯，其著《原富》亦纂於此.
虛無島
虛無島，又譯空虛島，在本初子午線、赤道交界，大西洋畿內亞灣之中，東望西非海岸.
按一九八四年所定萬國大地測量系統，彼之所在，屬北緯零度、東經零度，本無一物，特設浮標，名曰「靈魂」，以示其處.
蓋虛無島一名，本屬笑語，謂徒具「靈魂」，而無地容身，故假以一島，稱以「虛無」以安之.
其處水深四千九百四十米，最近之地為安諾本島，在南緯一度二十五分、東經五度三十八分，屬赤道畿內亞.
後漢書
後漢書，今本一百二十卷. 本紀十卷、列傳八十卷，劉宋范曄撰，唐李賢等注；志三十卷，晉司馬彪撰，梁劉昭注. 范曄以前代記東漢之史書，多未善，乃以東觀漢記為藍本，兼摘取諸家，自撰後漢書. 後因獲罪而誅，志未寫成. 北宋乾興初，孫奭校勘後漢書，以劉昭注司馬彪續漢書之志併入范曄書. 後漢書獨創黨錮、獨行、逸民、列女等傳，為後代正史沿用.
北上市
北上市屬日本岩手縣也.
地理
南臨奧州市、胆澤郡金崎町，西接和賀郡西和賀町，北伴花卷市.
沿革
昭和廿九年，和賀郡：黑澤尻町、飯豐村、鬼柳村、二子村、更木村、胆澤郡相去村、江刺郡福岡村合，而爲北上市. 割市之一部於花卷市、胆澤郡金崎町. 三十年，倂江刺郡江刺町之一部.
平成三年，北上市、和賀郡：和賀町、江釣子村合，而爲北上市.
它典
分類:東北地方區劃‎
內蒙古大學
內蒙古大學（Өвөр Монголын Их Сургууль）在內蒙古自治區呼和浩特市. 受二一一之功扶持. 西元一九五七年立. 嘗譯鮮卑文字，又育試管山羊，於是聞名士林. 《簡明不列顛百科全書》收中原大學凡十有五，而內蒙古大學側身其列.
引據
分類:中華人民共和國大學
林語堂
林語堂，本名和樂，後改玉堂，又改語堂，筆名毛驢、宰予、豈青，清福建龍溪坂仔村人，光緒廿一年八月廿二日生. 父至誠，為牧師，母楊氏順命. 有兄弟六人，姊二人，排行第五.
年六歲，入基督教辦銘新小學. 年十歲，轉校廈門古浪嶼基督教辦小學，初睹泰西文化. 年十三，入尋源書院就讀中學，始思改良部首檢字. 年十七，入上海聖約翰大學，攻讀神學. 明年，疑神學之說，改入文科，主修語言學. 迨畢業，任教國立清華大學. 年廿三，布〈漢字索引制〉. 年廿五，赴笈美國，肄業哈佛大學比較文學研究所. 越三年，得文學碩士銜. 是歲，轉赴德國，入萊比錫大學，專攻中國音韻學. 翌年，以論文〈古代中國語音學〉得博士銜，還國. 任國立北京大學教授、國立北京女子師範大學教務長及英文系主任. 年三十，撰搞《語絲》雜誌. 年三十一，出版《末筆檢字法》. 年三十二，任私立廈門大學文學院長，並書雜文、究語言. 翌年，任民國外交部秘書. 年三十八，主編《論語》半月刊，以「兩腳踏東西文化，一心評宇宙文章」為鵠的. 年四十，創辦《人間世》半月刊，倡言「以自我為中心，以閒適為筆調」. 年四十一，創辦《宇宙風》半月刊，旨在暢談人生，言必近情.
後赴美國，著以英文，有《吾國與吾民》、《生活的藝術》、《京華煙雲》、《風聲鶴唳》、《朱門》、《老子的智慧》、《蘇東坡傳》等. 復輾轉於英國、義大利、法國間. 民國三十二年，還國，至重慶講學. 越明年，南下新加坡，籌建南洋大學，任校長. 三十六年，創明快中文打字機. 惜會國共內戰，未能生產，語堂幾近破產. 明年，赴法國，任聯合國教科文組織藝文組主任. 越半年，辭職，專注文章. 四十一年，在美國與友合辦《天風》雜誌. 五十五年，還國，定居臺灣陽明山腰. 翌年，任香港中文大學研究教授，主編《當代漢英詞典》，以自創上下形檢字法為檢索. 同年，此檢字法得民國內政部專利. 五十八年，任中華民國筆會會長，迄六十四年二月，後改任榮譽會長. 六十三年，出版《林語堂當代漢英詞典》. 六十四年，受舉為世界筆會副會長. 明年三月廿六日，病卒於香港瑪麗醫院. 四月移靈臺北，葬於故居後園，享年八十二歲.
妻廖氏翠鳳，有三女，名相如、太乙、如斯. 七十八年，太乙撰《林語堂傳》，列叙其父生平.
語堂一生，工於語文、繙譯，博通中英，尤以幽默一譯名世，遂稱幽默大師. 夫幽默者，言詼諧而意賅也. 其也著作等身，傳世有《剪拂集》、《新的文評》、《語言學論叢》、《歐風美語》、《大荒集》、《我的話》兩卷、《林語堂幽默文選》、《生活的發見》、《新生的中國》、《俚語集》、《第一流》、《語堂文存》、《中國聖人》、《中國文化精神》、《諷頌集》、《愛與刺》、《錦繡集》、《生活的藝術》、《有不齋文集》、《雅人雅事》、《語堂隨筆》、《撥荊集》、《京華煙雲》、《文人畫像》、《啼笑皆非》、《林語堂散文集》、《無所不談》、《平心論高鄂》、《語堂文集》、《林語堂經典名著》、《文人剪影》、《中國人》、《賴柏英》、《人生的盛宴》等.
日本放送協會
縮圖|日本放送協會之識 日本放送協會，公共媒體也. 以《放送法》設，行播映影音之事業，維特殊法人. 總務省所管. 其職，製作影音，播以電臺，映乎電視.
引據
分類:日本電視臺
海賊
海賊者，海中擄掠船|船舟之盜也. 今有索馬里海賊.
熊貓駃餐
熊貓駃餐者，美國駃餐店也. 售美式中餐. 總部立於加州洛杉磯縣柔似蜜市.
遠野市
遠野市屬日本岩手縣也.
地理
東臨上閉伊郡大槌町、釜石市，南接氣仙郡住田町，西靠奧州市、花卷市，北伴宮古市.
沿革
昭和廿九年，上閉伊郡：遠野町、青笹村、綾織村、小友村、上鄕村、附馬牛村、土淵村、松崎村合，而爲遠野市.
平成十七年，遠野市、上閉伊郡宮守村合，而爲遠野市.
它典
分類:東北地方區劃‎
爾母婢為所欲為公眾授權條款
縮圖|其徽標 爾母婢為所欲為公眾授權條款，自由軟體授權條款也.
據
分類:軟體
俞大猷
俞大猷字志輔，别號虛江，福建晉江人. 大猷貎樸，辭蹇，忠誠自許，動擬古人. 少好讀書. 爲諸生時，從王宣、林福、趙本學，授易，得蔡清之傳，而本學能即易衍兵. 嘗謂兵法之數起五，猶人身有五體，雖將百萬之兵，可使合爲一人也已. 又從李良欽學劍，家貧屢空，意常豁如.
父殁，棄諸生嗣世職，舉嘉靖十四年武會闈第五人. 時毛伯溫征安南，上書，陳方略，請從軍. 擢正千戸，守禦金門. 軍民囂訟難治，大猷導以禮讓，訟爲衰止.
二十一年，俺答大入山西，詔天下舉武勇士. 御史上其名兵部，會伯溫爲尚書，送之宣大總督翟鵬所. 召見論兵事，大猷屢折鵬. 鵬謝曰：「吾不當以武人待子. 」下堂，禮之，驚一軍，然亦不能大用. 大猷辭歸，伯溫復爲請授汀漳守備. 蒞武平，作讀易軒，與秀士講易論文，而日教武士撃劍，連破海冦康老等，俘斬三百餘人. 陞廣東都司僉書，平新興陽春恩，平陽江四縣峝冦.
二十八年，閩海冦張甚. 巡按朱紈奏，遷福建，爲備倭都指揮. 會安南叛將范子儀入冦，欽廉兩廣巡撫歐陽必進奏留廣東. 臨行，新興人扯衣遮擁奪肩輿，不得發者累日. 乃單騎，夜半從間去. 用舟師邀擊，俘斬千餘級. 子儀遁還海東. 大猷檄莫浤翼，捕之，函首以獻. 事平，嚴嵩抑其功不叙，但賚銀五十兩而已. 是年，瓊州五指山諸黎共反. 必進復檄大猷討，而朝議設叅將於崖州，即以大猷任之. 擒斬賊五千三百有竒，招降者三千七百. 大猷言於必進曰：「黎亦人也，率數年一反一征，豈上天生人意. 宜建城設市，用漢法雜治之. 」必進納其言，大猷乃單騎入峝，與黎定要約. 海南遂安.
三十一年，倭冦浙中，諸郡急. 遂改浙東叅將. 提督王忬議招撫. 大猷曰：「明公督師滅賊，當堂堂正正爲天下先，大猷請用閩中樓船，爲明公破之. 」遂與叅將湯克寛入海撃賊. 敗之，乃議逐倭當用樓船出海與戰，整搠河船，防賊入港. 計數年之費，爲一大舉，勢可盡絶. 忬用樓船屢破倭，而整搠河船之議竟不行.
三十四年，陞南京副縂兵. 時松江柘林賊盈二萬，連年不能討. 總督張經欲急戰，大猷謂：「急擊必不勝，宜調楚粤兵剿之. 」兵未至，朝命侍郎趙文華監軍，怒經不戰，劾其玩冦. 頃之兵集，大猷大破賊於王江涇. 經亦用河船，計多獲賊，復敗賊陸金壩. 奏捷未上，文華劾先至. 世宗大怒，論經死，大猷奪職. 會倭至日熾，公卿臺諫，皆薦大猷可用. 明年起爲浙直總兵，連破賊於吳淞江口、營前、沙茶山諸處. 移鎮定海，乗雪焚舟山賊巢. 進署都督僉事，復署都督同知. 海上無警者二年，而世宗怒王直爲倭嚮導，必欲得而殺之. 總督胡宗憲使人誘直，直有歸意，求貢市. 副總兵盧鏜請許之. 兵部郎唐順之主其說，大猷不可. 宗憲竟使鏜迎直. 既至，下之獄，俟命. 倭怒，宗憲紿之，其黨焚舟走柯梅，人殊死戰，夜乗船入閩. 閩巡按將劾宗憲，宗憲委罪於大猷，旨逮詔獄，軍民大譁. 大猷笑曰：「吾自處在《中庸》之十四章矣. 」至京都，御史周用避正堂館之，諸御史皆來會，曰：「公之功髙，我輩當爲上言之. 」徐相階亦爲保持，得發大同立功. 大猷謂：「倭東南小醜耳，北敵乃不决之隄. 」欲自見生平，而勢位未可爲. 乃陳於總督李文進，製獨輪兵車，止可營，行可陣，推挽上下强弩神銃，能擊堅及逺，而簟笰龍盾，敵弓矢弗能加也. 文進試之，用車數十輛、步騎數百人，挫敵數萬於安銀堡. 遂以其制聞於朝，京師置兵車營自此始也. 會湖廣巡按黄光昇言：「大猷用兵如神，不宜置之散地，乞補臣所部裨將. 」詔授鎮筸叅將.
四十年，劇盜張璉聚衆數萬，攻陷江閩諸州. 詔江、閩、廣三省會征之，用師二十萬，復以爲南贑參將督兵進剿. 時三省尚屬胡宗憲節制，悔前失，一聽大猷之所爲. 連戰，皆捷. 璉就擒. 諭散其黨，不戮一人. 乗勝攻林朝義，殺賊二千級，論功賜金陞副總兵，鎮守南贑、汀、漳、惠、潮諸郡. 尋進縂兵、都督同知. 大猷請置縣五嶺間以善後，朝議増置平逺一縣.
四十一年，閩山海冦無慮數十萬. 巡撫游震得請以大猷控制全閩、廣、江、湖數道. 命未下，其冬倭陷興化城. 明年春，大猷馳至，與劉顯、戚繼光滅之. 移鎮恵、潮. 時海冦吳平與倭通，諸山冦亦起. 詔使閩、廣會征. 久之，廣兵不至，平遁去. 御史論罷大猷，總督吳桂芳疏言：「大猷可以將别將，别將不能將大猷. 」遂得留. 乃分兵五道征之，俘斬萬餘. 會古田酋韋銀豹、黄朝猛入廣西省城，刼藩庫，殺參政. 桂芳復請用大猷，詔復都督同知、佩廣西征蠻將軍印，是爲隆慶二年. 時總督兩廣譚綸移鎮薊遼，上書乞大猷與同練軍破敵；而繼綸者張瀚，復疏留經略海冦. 大猷謂：「當造舟募兵於閩. 」瀚曰：「舟成賊遁，奈何？」大猷曰：「其勢擁腫，遁將何之？」明年舟成，旬日三捷，賊首曽一本就擒. 兩省論功皆居首. 乃移征古田，以十萬人分七哨，誅朝猛，擒銀豹，破堅巢百餘，上功於朝，改縣爲州. 陞南京都督僉書. 旋移鎮福建. 會副使鄧之屏撤禦倭兵以討彭湖，倭突入烽火寨，殺把總，御史論大猷坐免官，大猷終不言之屏. 時綸入爲兵部尚書，大猷貽書曰：「某生平志在塞北，而見用江南，乖違本素. 今年七十餘，老矣. 公許我大受，此其時也. 」綸疏起爲後軍都督僉書，以大同制車法上之朝，曰：「禦北之法，非車不足以戰. 古人制字，曰軍、曰陣、曰轅之類，無不用車者. 馬隆依八陣作偏廂，車偏扁也. 《詩》曰：『小戎俴收. 』即車之扁小者俴而收之也. 蓋取其任載不多，而得便旋之用，火器衣糧之屬皆可具焉. 」時王崇古協理戎政，請専委大猷訓練，三年有成，方欲推之九邊，適綸卒，歎曰：「無同吾志者矣. 」亦乞歸.
福島縣
福島縣，日本之縣，在東北. 北接宮城、山形二縣，西以越後山接境新潟縣，南接群馬杤木茨城三縣，東臨太平洋. 人口超二百萬，方圓一万三千七百八十二平方粁，廣袤之大居都道府縣中之第三. 古曰陸奧國一部.
分縣爲三，一曰濱通，沿岸一帶，大城有磐城市，一曰中通，有福島市、郡山市，共大城，福島市有福島縣廳，一曰會津，有會津若松市，大城，舊稱若松，以廣島亦有若松，稱市名爲會津若松. 三地風習不同，言語亦少異. 大河有阿武隈川、只見川. 縣央有猪苗代湖，大湖，以白鳥飛來之湖有名. 有磐梯山，大嶽，聞於海内.
它典
分類:東北地方區劃‎
五功
回教五功，即：念、禮、齋、課、朝.
北齊
北齊，北朝之代. 西元五五〇年立，西元五七七年亡.
高洋廢東魏孝靜帝，自稱皇帝，建號齊，史稱北齊. 建都鄴城. 據有今河北、山東、河南、山西及遼寧西部，為北周所滅.
清真言
清真言，又曰凱裏麥，回教信仰之基，屬五功. 回回日誦之.
誦言示下： “لا إله إلا الله, محمد رسول الله‎ (La illaha ill Allah, Muhammadur Rasul Allah)”.
其意：萬物非主，唯有真主，穆罕默德，主之使者.
若異教徒欲皈回教，亦需誦之.
誦言體示
誦：吾證，萬物非主，唯有真主.
體：以食指向天，餘者屈.
誦：吾證，穆罕默德，主之使者.
體：食指歸，五指成拳.
鍾繇
thumb|right|鍾繇畫像 鍾繇，字元常，漢潁川長社人也. 嘗與族父瑜俱至洛陽，道遇相者，曰：「此童有貴相，然當厄於水，努力慎之！」行未十里，度橋，馬驚，墮水幾死. 瑜以相者言中，益貴繇，而供給資費，使得專學. 舉孝廉，除尚書郎、陽陵令，以疾去. 辟三府，為廷尉正、黃門侍郎.
時關中諸將馬騰、韓遂等，各擁彊兵相與爭. 操方有事山東，以關右為憂. 乃表繇以侍中守司隸校尉，持節督關中諸軍，委之以後事，特使不拘科制. 繇至長安，移書騰、遂等，為陳禍福，騰、遂各遣子入侍. 操在官渡，與袁紹相持，繇送馬二千餘匹給軍. 操與繇書曰：「得所送馬，甚應其急. 關右平定，朝廷無西顧之憂，足下之勳也. 昔蕭何鎮守關中，足食成軍，亦適當爾. 」
其後匈奴單于作亂平陽，繇帥諸軍圍之，未拔；而袁尚所置河東太守郭援到河東，眾甚盛. 諸將議欲釋之去，繇曰：「袁氏方彊，援之來，關中陰與之通，所以未悉叛者，顧吾威名故耳. 若棄而去，示之以弱，所在之民，誰非寇讎？縱吾欲歸，其得至乎！此為未戰先自敗也. 且援剛愎好勝，必易吾軍，若渡汾為營，及其未濟擊之，可大克也. 」張既說馬騰會擊援，騰遣子超將精兵逆之. 援至，果輕渡汾，眾止之，不從. 濟水未半，擊，大破之，斬援，降單于. 語在既傳. 其後河東衛固作亂，與張晟、張琰及高幹等並為寇，繇又率諸將討破之. 自天子西遷，洛陽人民單盡，繇徙關中民，又招納亡叛以充之，數年間民戶稍實. 操征關中，得以為資，表繇為前軍師.
魏國初建，為大理，遷相國. 文帝在東宮，賜繇五熟釜，為之銘曰：「於赫有魏，作漢藩輔. 厥相惟鍾，實幹心膂. 靖恭夙夜，匪遑安處. 百寮師師，楷茲度矩. 」數年，坐西曹掾魏諷謀反，策罷就第. 文帝即王位，復為大理. 及踐阼，改為廷尉，進封崇高鄉侯. 遷太尉，轉封平陽鄉侯. 時司徒華歆、司空王朗，並先世名臣. 文帝罷朝，謂左右曰：「此三公者，乃一代之偉人也，後世殆難繼矣！」裴松之于此注曰：陸氏《异林》曰：「繇嘗數月不朝會，意性异常，或問其故，雲：“常有好婦來，美麗非凡. ”問者曰：“必是鬼物，可殺之. ”婦人後往，不即前，止戶外. 繇問何以，曰：“公有相殺意. ”繇曰：“無此. ”乃勤勤呼之，乃入. 繇意恨，有不忍之心，然猶斫之傷髀. 婦人即出，以新綿拭血竟路. 明日使人尋迹之，至一大塚，木中有好婦人，形體如生人，著白練衫，丹繡裲襠，傷左髀，以裲襠中綿拭血. 」
明帝即位，進封定陵侯，增邑五百，并前千八百戶，遷太傅. 繇有膝疾，拜起不便. 時華歆亦以疾病，朝見皆使載輿車，虎賁舁上殿就坐. 是後三公有疾，遂以為事.
太和四年，繇薨，壽有八十. 帝素服臨弔，諡曰成侯. 子毓嗣. 初，文帝分毓戶邑，封繇弟演及子劭、孫豫列侯.
火麻仁
火麻仁者，桑科一年生草|草本植物大麻 (Cannabis sativa)子. 秋熟，曝之以藏. 味甘性平. 歸脾、大腸經. 配伍大黃厚朴等成麻子仁丸，通便.
《本經》：「補中益氣，久服肥健. 」
《藥品化義》：「麻仁，能潤腸，體潤能去燥，專利大腸氣結便秘. 凡年老血液枯燥，產後氣血不順，病後元氣未復，或稟弱不能運行者皆治. 」
分類:大麻
釜石市
釜石市屬日本岩手縣也.
地理
東臨太平洋. 南接大船渡市，西靠氣仙郡住田町、遠野市，北伴上閉伊郡大槌町.
沿革
昭和十二年，上閉伊郡釜石町爲釜石市. 三十年，釜石市、上閉伊郡：甲子村、鵜住居村、栗橋村、氣仙郡唐丹村合，而爲釜石市.
它典
分類:東北地方區劃‎
濱松市
濱松市，在日本靜岡縣，屬政令市. 縣轄政區，以此最大.
地理
凡三水系. 天龍川水系：水窪川、白倉川、氣田川、橫山川、阿多古川、二俁川、安間川. 都田川水系：獺淵川、川名川、井伊谷川、新川、段子川、權現谷川. 馬込川水系：芳川、狢川、染地川、御陣屋川、新川.
南臨太平洋，西至湖西市、愛知縣豐橋市、同新城市、同北設楽郡東榮町、同北設楽郡豐根村，北伴長野縣下伊那郡天龍村、同飯田市，東接榛原郡川根本町、島田市、周智郡森町、磐田市.
沿革
明治四十四年、濱名郡濱松町爲濱松市. 四十五年、倂濱名郡富塚村之一部.
大正五年、倂濱名郡：曳馬村之一部、天神町村之一部. 十年、倂濱名郡天神町村.
昭和十一年、倂濱名郡：曳馬町、富塚村. 十四年、倂濱名郡：白脇村、蒲村. 廿四年、倂濱名郡：可美村之一部、入野村之一部. 廿六年、倂濱名郡：新津村、五島村、河輪村. 廿九年、倂濱名郡：笠井町、長上村、和田村、中町村、芳川村、飯田村、吉野村、三方原村. 卅年、倂引佐郡都田村、濱名郡神久呂村. 卅二年、倂濱名郡：湖東村之一部、入野村、積志村. 卅五年、倂濱名郡湖東村. 卅六年、倂濱名郡篠原村. 四十年、倂濱名郡庄內村.
平成三年、倂濱名郡可美村. 十七年、倂濱北市、天龍市、引佐郡：引佐町、細江町、三日町、濱名郡：雄踏町、舞阪町、磐田郡：佐久閒町、水窪町、龍山村、周智郡春野町. 而引佐郡、磐田郡廢. 十九年、爲政令指定都市.
政區
濱松區七，治在中區.
滿族
滿洲族者，又謂滿族. 今多言漢語，習漢俗. 能言滿語者鮮矣. 其先祖，蓋肅慎氏. 肅慎，古東夷也，又名息慎、稷慎. 其名頻易，後漢至五胡十六國，謂之曰挹婁. 後魏謂之曰勿吉. 隋唐謂靺鞨. 宋、明謂之女真. 皇太極改號曰滿洲，立頒金節，今襲之.
史
肅慎氏乃滿洲人可考之至初始源. 古來與華夏通，【書經】曰：「成王既伐東夷、肅慎來賀. 王俾榮伯作【賄肅慎之命】. 」，【左傳春秋】曰：「肅慎、燕、亳、吾北土也. 」 其民人善製弓矢. 【後漢書、東夷傳】曰：「及武王滅紂，肅慎來獻石砮、楛矢. 管、蔡畔周，乃招誘夷狄，周公征之，遂定東夷. 康王之時，肅慎復至. 」
挹婁，肅慎之裔. 【晉書】曰：「無文墨，以言語为約. 父母死，男子不哭泣，哭者謂之不壯. 」 民皆编髮. 無牛羊，好養豕，食其肉，衣其皮，人死即殺豬以祭之.
【晉書】曰：「周武王時，獻其楛矢、石砮 」.
靺鞨者，挹婁之裔也. 分十六部，其大者惟粟末靺鞨及黑水靺鞨者也. 粟末靺鞨大氏立渤海國. 遼滅渤海國，黑水靺鞨遂臣之，屬契丹籍者謂「熟女真」，非則曰「生女真」，後以避諱故改稱「女直」. 生女真完顏部興，滅遼，其長阿骨打立國，號曰：「大金」.
明末，其遺部建州女真愛新覺羅氏立國曰「金」，史稱「後金」. 仿猛安謀克設八旗，破山海關、遂統中原，國號大清.
辛亥革命後，清帝歸治權於天下，禪於中華民國，互約章法，以「五族共和」字撫萬民
共和國以來，各族平等，稱中華民族，諸族雜居，天下一家矣.
風俗
喜食彘，崇犬，禁食其肉. 以海東青為圖騰.
北周
北周，北朝之一. 西元五五七年立，西元五八一年亡.
鮮卑宇文泰子宇文覺廢西魏恭帝，自稱皇帝，建號周，史稱北周，一作後周. 建都長安（今陝西省西安市）. 據有今陝西、甘肅、寧夏及四川一部，五七七年，周滅北齊. 至周靜帝為隋文帝所代，共歷五帝二十五年.
參
分類:北朝書
奈良女子大學
奈良女子大學在日本奈良縣奈良市，國立. 日本女子大學甚夥，而國立者，惟此與茶水女子大學而已，而此二學爲日本女子大學雙璧. 有文、理、生活環境三學部，及人間文化研究科. 與中華南京大學、淸華大學等三十數校結學盟. 其舊館與守衞室，爲重要文化財.
沿革
明治四十一年，日本國圖養成女教員，開奈良女子師範學校. 昭和二十四年，因政府公布國立大學設置法，更爲奈良女子大學. 平成十六年十月，因國立大學法人法行，新設國立大學法人奈良女子大學，至今.
木傾於林
「木傾於林，無人聞之，其聲罔乎？」，哲學疑端.
分類:哲學
天水郡
[[Category:郡]]
王柏齡
王柏齡，故江蘇省政府委員兼建設廳廳長也. 字茂如，江蘇江都人，中國軍人，著名愛國之將也. 柏齡皈印光師後，法名慧常.
傳
光緒十五年生. 縮圖|右|王柏齡與孫文，右一為王柏齡 南京江蘇陸軍小學、保定北洋陸軍速成學堂、日本振武學校、日本陸軍士官學校中國學生之第十期卒業.
三十二年入中國同盟會. 民國十三年實主謀創黃埔校，曆拜黃埔校教育長，黃埔校教導師中將之師長，國民革命軍一軍一師師長，一軍副軍長，權軍長事，長江要塞司令，中央陸軍軍官學校教授部主任，江蘇省委兼建設廳長. 國民革命軍陸軍上將也.
三十一年卒.
引據
分類:民國列傳
汲冢書
汲冢書，晉太康二年，汲人不準盜發魏安釐王塚所得書也，一說魏襄王塚.
得竹書數十車，晉武帝因命荀勖撰次，以為中經. 參《晉書·束皙傳、荀勖傳》. 《隋書·經籍志》有《汲冢書》並《竹書同異》一卷，兩唐書藝文志有《汲冢圖書》十卷. 現存有《逸周書》（汲冢周書）、《竹書紀年》、《穆天子傳》.
塞內加
塞內加者，古羅馬文士，帝尼祿太傅也，好斯多葛宗. 本貫伊比利亞，西元前四年降. 西元六十五年，帝疑其與皮索黨大逆，命賜死，年七十，然弒君之說，孰真孰偽，莫可考焉. 父兄亦博學之士，侄盧坎能詩，聞名羅馬.
長白山
長白山者，中國、朝鮮界山也. 古稱不咸，太白. 朝鮮曰白頭山.
有廣狹之分. 或曰貫華吉林、遼寧、黑龍江東，朝鮮兩江道諸山，或曰其主峰長白山耳. 火山也. 清時嘗發，今休矣. 口有天池.
於華屬吉林白山市撫松.
塞內加
少時
西元四十一年，帝崩，克勞狄烏斯踐祚. 梅莎麗娜為后，屢進讒毀，妬嫉逆倫；穢亂無度，輒幸青樓. 西元四十一年，后誣塞內加淫亂宮闈，帝流之科西嘉島. 元后失德，人多怨望. 西元四十八年，賜梅莎麗娜死. 上以阿格麗琵娜為后. 阿格麗琵娜者，帝尼祿母也.
太傅
后以塞內加賢才，拜為太傅，塞內加得歸，與布魯圖共輔世子. 尼祿初試啼聲，陳辭與元老院，百官德之. 然擬稿者，實后與塞內加也. 西元五十四年，克勞狄烏斯崩，尼祿踐祚，奧塔維雅為后. 塔西圖斯云：「尼祿朝之初，治天下者，太后、布魯圖、塞內加三人也. 」西元五十四年，帕提亞犯境，塞內加遣科普洛討逆. 科普洛，大將也，領兵守萊茵河，凡八年.
長白山
分類:朝鮮地理志
秦時明月
秦時明月，中華三維動畫也. 丁亥年 合·公元二千又七年  首映. 昔臺灣溫世仁著小說《秦時明月》. 玄機科技獲其權，改之為三維映畫，聞於中土. 及戊戌年 合·公元二千又一十八年  春，既映正傳凡五：《百步飛劍》《夜盡天明》《諸子百家》《萬里長城》《君臨天下》. 其六《滄海橫流》方製作，未畢.
塞內加
太傅
初，阿格麗琵娜鐫己像於泉幣，治邦聽政，帝惡之. 西元五十四年，阿格麗琵娜圖與上共坐，同面來使，塞內加諫之，上遂獨坐，阿格麗琵娜立階下. 帝漸惡奧塔維雅，與雅克緹有私. 雅克緹者，舊婢也. 阿格麗琵娜怒，入宮詈帝，曰：「汝有今日，我所賜也. 塞內加者，以罪流；布魯圖者，獨臂夫. 邦所以安、百官所以為汝地者，以有我也. 我日耳曼尼庫斯女，吾父威震天下. 汝罪在不孝，大逆違母，若此必遭天譴！」塔西圖斯云：「阿格麗琵娜欲以布列塔尼庫斯為帝. 」布列塔尼庫斯者，梅莎麗娜子. 未幾暴薨，或曰尼祿酖之.
帝忌布魯圖、塞內加、阿格麗琵娜. 西元五十九年，上邀阿格麗琵娜赴宴，破其歸舟，欲沈之. 阿格麗琵娜善浮，未死，奉書云：「舟破矣，然吾尚安. 」帝急令塞內加、布魯圖入宮. 上痛哭良久，告以弒母之策，塞內加、布魯圖驚甚，云：「此計阿尼克特斯出，當命其行事. 」阿尼克特斯斬來使，率眾破后私宅. 初，阿格麗琵娜臥而告曰：「吾子非逆子. 」旋見眾軍士，皆持兵刃，乃自若，指子宮曰：「擊此. 」葬那不勒斯. 帝以大逆，薄葬之，又賜奧塔維雅死. 是年，布魯圖卒，或曰帝弒之. 塞內加自請致仕.
賜死
西元六十五年，皮索黨謀逆未得. 其圖也，蘭托拉努撲尼祿於地，禁軍入而誅之. 蘭托拉努者，尼祿重臣. 其後率眾登高，尊皮索為帝. 斯凱維斯者，羅馬政客. 自為皮索黨徒，藏劍於衣. 會客之時，多屏退左右，又令家奴磨刀. 西元六十五年四月十八日，斯凱維斯設宴，又釋家奴多人. 羅馬風俗者，人之將死，乃賜僕婢珍寶而釋之. 有僕曰米利克斯，甚異之，言於內子. 其妻曰：「不如告之於君. 」四月十九日，遂入宮，盡述其事於帝. 帝震怖，乃系斯凱維斯. 對曰：「臣磨劍耳，豈有他意！」米利克斯曰：「近有常客，曰納塔里斯. 斯凱維斯見客之時，常屏退左右. 」有司乃系納塔里斯，拷掠之. 納塔里斯自承大逆，其事乃洩. 問以名冊，具告之. 令拷掠斯凱維斯，亦承謀反. 帝怒，搜捕其徒，凡四十余人. 納塔里斯曰：「皮索嘗遣使詣塞內加. 」遂遣使賜死.
塞內加云：「所遺諸君者，唯吾之道也. 諸君習通幾千日，當無怖無懼. 」復嘆曰：「上暴慢昏亂，世人皆知！弒母弒親，餘者唯太傅也. 」破腕死，年七十.
宮古市
地理
東臨太平洋. 南接下閉伊郡山田町、上閉伊郡大槌町、遠野市，西靠花卷市、盛岡市，北伴下閉伊郡岩泉町.
沿革
平成十七年，宮古市、下閉伊郡：田老町、新里村合，而爲宮古市. 廿二年，倂下閉伊郡川井村.
它典
分類:東北地方區劃‎
楊嗣昌
楊嗣昌，字文弱，武陵人，明朝大臣也. 萬歷三十八年進士. 改除杭州府教授. 遷南京國子監博士，累進戶部郎中. 天啟初，引疾歸.
崇禎元年，起河南副使，加右參政，移霸州. 四年，移山海關飭兵備. 父鶴，總督陜西被逮，嗣昌三疏請代，得減死. 五年夏，擢右僉都御史，巡撫永平、山海諸處. 嗣昌父子不附奄，無嫌於東林. 侍郎遷安郭鞏以逆案謫戍廣西，其鄉人為訟冤. 嗣昌以部民故，聞於朝，給事中姚思孝駁之，自是與東林郤.
九年秋，兵部尚書張鳳翼卒，帝顧廷臣無可任者，即家起嗣昌. 三疏辭，不許. 明年三月抵京，召對. 嗣昌通籍後，積歲林居，博涉文籍，多識先朝故事，工筆劄，有口辨. 帝與語，大信愛之. 鳳翼故柔靡，兵事無所區畫. 嗣昌銳意振刷，帝益以為能. 每對必移時，所奏請無不聽，曰：「恨用卿晚. 」嗣昌乃議大舉平賊. 請以陜西、河南、湖廣、江北為四正，四巡撫分剿而專防；以延綏、山西、山東、江南、江西、四川為六隅，六巡撫分防而協剿；是謂十面之網. 而總督、總理二臣，隨賊所向，專征討. 福建巡撫熊文燦者，討海賊有功，大言自詭足辦賊. 嗣昌聞而善之. 會總督洪承疇、王家楨分駐陜西、河南. 家楨故庸材，不足任，嗣昌乃薦文燦代之. 因議增兵十二萬，增餉二百八十萬. 其措餉之策有四，曰因糧，曰溢地，曰事例，曰驛遞. 因糧者，因舊額之糧，量為加派，畝輸糧六合，石折銀八錢，傷地不與，歲得銀百九十二萬九千有奇；溢地者，民間土田溢原額者，核實輸賦，歲得銀四十萬六千有奇；事例者，富民輸資為監生，一歲而止；驛遞者，前此郵驛裁省之銀，以二十萬充餉. 議上，帝乃傳諭：「流寇延蔓，生民塗炭，不集兵無以平寇，不增賦無以餉兵. 勉從廷議，暫累吾民一年，除此腹心大患. 其改因糧為均輸，布告天下，使知為民去害之意. 」尋議諸州縣練壯丁捍本土，詔撫按飭行.
賊攻淅川，左良玉不救，城陷. 山西總兵王忠援河南，稱疾不進，兵噪而歸. 嗣昌請逮戮失事諸帥，以肅軍令，遂逮忠及故總兵張全昌. 良玉以六安功，落職戴罪自贖.
嗣昌既建「四正六隅」之說，欲專委重文燦，文燦顧主撫議，與前策牴牾. 帝譙讓文燦，嗣昌亦心望. 既已任之，則曲為之解，乃上疏曰：「網張十面，必以河南、陜西為殺賊之地. 然陜有李自成、惠登相等，大部未能剿絕，法當驅關東賊不使合，而使陜撫斷商、雒，鄖撫斷鄖、襄，安撫斷英、六，鳳撫斷亳、潁，而應撫之軍出靈、陜，保撫之軍渡延津. 然後總理提邊兵，監臣提禁旅，豫撫提陳永福諸軍，並力合剿. 若關中大賊逸出關東，則秦督提曹變蛟等出關協擊. 期三月盡諸劇寇. 巡撫不用命，立解其兵柄，簡一監司代之；總兵不用命，立奪其帥印，簡一副將代之；監司、副將以下，悉以尚方劍從事. 則人人效力，何賊不平. 」乃克今年十二月至明年二月為滅賊之期. 帝可其奏.
是時，賊大入四川，朝士尤洪承疇縱賊. 嗣昌因言於帝曰：「熊文燦在事三月，承疇七年不效. 論者繩文燦急，而承疇縱寇莫為言. 」帝知嗣昌有意左右之，變色曰：「督、理二臣但責成及時平賊，奈何以久近藉之口！」嗣昌乃不敢言. 文燦既主撫議，所加餉天子遣一侍郎督之，本藉以剿賊，文燦悉以資撫. 帝既不復詰，廷臣亦莫言之.
至明年三月，嗣昌以滅賊逾期，疏引罪，薦人自代. 帝不許，而命察行間功罪，乃上疏曰：「洪承疇專辦秦賊，賊往來秦、蜀自如，剿撫俱無功，不免於罪. 熊文燦兼辦江北、河南、湖廣賊，撫劉國能、張獻忠，戰舞陽、光山，剿撫俱有功，應免罪. 諸巡撫則河南常道立、湖廣余應桂有功，陜西孫傳庭、山西宋賢、山東顏繼祖、保定張其平、江南張國維、江西解學龍、浙江喻思恂有勞，鄖陽戴東旻無功過，鳳陽朱大典、安慶史可法宜策勵圖功. 總兵則河南左良玉有功，陜西曹變蛟、左光先無功，山西虎大威、山東倪寵、江北牟文綬、保定錢中選有勞無功，河南張任學、寧夏祖大弼無功過. 承疇宜遣逮，因軍民愛戴，請削宮保、尚書，以侍郎行事. 變蛟、光先貶五秩，與大弼期五月平賊，逾期並承疇逮治. 大典貶三秩，可法戴罪自贖. 」議上，帝悉從之.
嗣昌既終右文燦，而文燦實不知兵. 既降國能、獻忠，謂撫必可恃. 嗣昌亦陰主之，所請無不曲徇，自是不復言「十面張網」之策矣. 是月，帝御經筵畢，嗣昌奏對有「善戰服上刑」等語，帝怫然，詰之曰：「今天下一統，非戰國兵爭比. 小醜跳梁，不能伸大司馬九伐之法，奈何為是言？」嗣昌慚.
當是時，流賊既大熾，朝廷又有東顧憂，嗣昌復陰主互市策. 適太陰掩熒惑，帝減膳修省，嗣昌則歷引漢永平、唐元和、宋太平興國事，蓋為互市地雲. 給事中何楷疏駁之，給事中錢增、御史林蘭友相繼論列，帝不問.
六月，改禮部尚書兼東閣大學士，入參機務，仍掌兵部事. 嗣昌既以奪情入政府，又奪情起陳新甲總督，於是楷、蘭友及少詹事黃道周抗疏詆斥，修撰劉同升、編修越士春繼之. 帝怒，並鐫三級，留翰林. 刑部主事張若麒上疏醜詆道周，遂鐫道周六級，並同升、士春皆謫外. 已而南京御史成勇、兵部尚書範景文等言之，亦獲譴. 嗣昌自是益不理於人口.
清兵入墻子嶺、青口山，薊遼保定總督吳阿衡方醉，不能軍，敗死. 京城戒嚴，召盧象升帥師入衛. 象升主戰，嗣昌與監督中官高起潛主款，議不合，交惡. 編修楊廷麟劾嗣昌誤國，嗣昌怒，改廷麟職方主事監象升軍，而戒諸將毋輕戰. 諸將本恇怯，率藉口持重觀望，所在列城多破. 嗣昌據軍中報，請旨授方略. 比下軍前，則機宜已變，進止乖違，疆事益壞雲. 象升既陣亡，嗣昌亦貶三秩，戴罪視事.
十二年正月，濟南告陷，德王被執，遊騎北抵兗州. 二月，大清兵北旋，給事中李希沆言：「聖明禦極以來，北兵三至. 己巳之罪未正，致有丙子；丙子之罪未正，致有今日. 」語侵嗣昌. 御史王誌舉亦劾嗣昌誤國四大罪，請用丁汝夔、袁崇煥故事. 帝怒，希沆貶秩，誌舉奪官. 初，帝以嗣昌才而用之，非廷臣意，知其必有言，言者輒斥. 嗣昌既有罪，帝又數逐言官，中外益不平. 嗣昌亦不自安，屢疏引罪，乃落職冠帶視事. 未幾，以敘功復之.
先是，京師被兵，樞臣皆坐罪. 二年，王洽下獄死，復論大辟. 九年，張鳳翼出督師，服毒死，猶削籍. 及是，亡七十余城，而帝眷嗣昌不衰. 嗣昌乃薦四川巡撫傅宗龍自代. 帝命嗣昌議文武諸臣失事罪，分五等：曰守邊失機，曰殘破城邑，曰失陷藩封，曰失亡主帥，曰縱敵出塞. 於是中官則薊鎮總監鄧希詔、分監孫茂霖，巡撫則順天陳祖苞、保定張其平、山東顏繼祖，總兵則薊鎮吳國俊、陳國威，山東倪寵，援剿祖寬、李重鎮及他副將以下，至州縣有司，凡三十六人，同日棄市. 而嗣昌貶削不及，物議益嘩.
當戒嚴時，廷臣多請練邊兵. 嗣昌因定議：宣府、大同、山西三鎮兵十七萬八千八百有奇，三總兵各練萬，總督練三萬，以二萬駐懷來，一萬駐陽和，東西策應. 余授鎮監、巡撫以下分練. 延綏、寧夏、甘肅、固原、臨兆五鎮兵十五萬五千七百有奇，五總兵各練萬，總督練三萬，以二萬駐固原，一萬駐延安，東西策應. 余授巡撫、副將以下分練. 遼東、薊鎮兵二十四萬有奇，五總兵各練萬，總督練五萬，外自錦州，內抵居庸，東西策應. 余授鎮監、巡撫以下分練. 汰通州、昌平督治二侍郎，設保定一總督，合畿輔、山東、河北兵，得十五萬七千有奇，四總兵各練二萬，總督練三萬，北自昌平，南抵河北，聞警策應. 余授巡撫以下分練. 又以畿輔重地，議增監司四人. 於是大名、廣平、順德增一人，真定、保定、河間各一人. 薊遼總督下增監軍三人. 議上，帝悉從之. 嗣昌所議兵凡七十三萬有奇，然民流餉絀，未嘗有實也.
帝又采副將楊德政議，府汰通判，設練備，秩次守備，州汰判官，縣汰主簿，設練總，秩次把總，並受轄於正官，專練民兵. 府千，州七百，縣五百，捍鄉土，不他調. 嗣昌以勢有緩急，請先行畿輔、山東、河南、山西，從之. 於是有練餉之議. 初，嗣昌增剿餉，期一年而止. 後餉盡而賊未平，詔征其半. 至是，督餉侍郎張伯鯨請全征. 帝慮失信，嗣昌曰：「無傷也，加賦出於土田，土田盡歸有力家，百畝增銀三四錢，稍抑兼並耳. 」大學士薛國觀、程國祥皆贊之. 於是剿餉外復增練餉七百三十萬. 論者謂：「九邊自有額餉，概予新餉，則舊者安歸？邊兵多虛額，今指為實數，餉盡虛糜，而練數仍不足. 且兵以分防不能常聚，故有抽練之議，抽練而其余遂不問. 且抽練仍虛文，邊防愈益弱. 至州縣民兵益無實，徒糜厚餉. 」以嗣昌主之，事鉅莫敢難也. 神宗末增賦五百二十萬，崇禎初再增百四十萬，總名遼餉. 至是，復增剿餉、練餉，額溢之. 先後增賦千六百七十萬，民不聊生，益起為盜矣.
五月，熊文燦所撫賊張獻忠反谷城，羅汝才等九營皆反. 八月，傅宗龍抵京，嗣昌解部務，還內閣. 未幾，羅犭英山敗書聞. 帝大驚，詔逮文燦. 特旨命嗣昌督師，賜尚方劍，以便宜誅賞. 九月朔，召見平臺. 嗣昌曰：「君言不宿於家，臣朝受命，夕啟行，軍資甲仗望敕所司遄發. 」帝悅，曰：「卿能如此，朕復何憂. 」翊日，賜白金百、大紅絺絲四表裏、鬥牛衣一、賞功銀四萬、銀牌千五百、幣帛千. 嗣昌條七事以獻，悉報可. 四日召見賜宴，手觴三爵，禦制贈行詩一章. 嗣昌跪誦，拜且泣. 越二日，陛辭，賜膳. 二十九日抵襄陽，入文燦軍. 文燦就逮，嗣昌猶為疏辯雲.
十月朔，嗣昌大誓三軍，督理中官劉元斌，湖廣巡撫方孔炤，總兵官左良玉、陳洪範等畢會. 賊賀一龍等掠葉，圍沈丘，焚項城之郛，寇光山. 副將張琮、刁明忠率京軍逾山行九十里，及其巢. 先驅射賊，殪絳袍而馳者二人，追奔四十里，斬首千七百五十. 嗣昌稱詔頒賜. 十一月，興世王王國寧以眾千人來歸，受之於襄陽，處其妻子樊城. 表良玉平賊將軍. 諸將積驕玩，無鬥誌. 獻忠、羅汝才、惠登相等八營遁鄖陽、興安山間，掠南漳、谷城、房、竹山、竹溪. 嗣昌鞭刁明忠，斬監軍僉事殷大白以徇. 檄巡撫方孔炤遣楊世恩、羅萬邦剿汝才、登相，全軍覆於香油坪. 嗣昌劾逮孔炤，奏辟永州推官萬元吉為軍前監紀，從之.
當是時，李自成潛伏陜右，賀一龍、左金王等四營跳梁漢東，嗣昌專剿獻忠. 獻忠屢敗於興安，求撫，不許. 其黨托天王常國安、金翅鵬劉希原來降，獻忠走入川，良玉追之. 嗣昌牒令還，良玉不從. 十三年二月七日，與陜西副將賀人龍、李國奇夾擊獻忠於瑪瑙山，大破之，斬馘三千六百二十，墜巖谷死者無算. 其黨掃地王曹威等授首，十反王楊友賢率眾降. 是月也，帝念嗣昌，發銀萬兩犒師，賜鬥牛衣、良馬、金鞍各二. 使者甫出國門，而瑪瑙山之捷至，大悅，再發銀五萬，幣帛千犒師. 論功，加太子少保. 而湖廣將張應元、汪之鳳敗賊水右壩，獲其軍師. 四川將張令、方國安敗之千江河. 李國奇、賀人龍等敗之寒溪寺、鹽井. 川、陜、湖廣諸將畢集，復連敗之黃墩、木瓜溪，軍聲大振. 汝才、登相求撫，獻忠持之，斂兵南漳、遠安間，殺安撫官姚宗中，走大寧、大昌，犯巫山，為川中患. 獻忠遁興安、平利山中，良玉圍而不攻，賊得收散亡，由興安、房縣走白羊山而西，與汝才等合. 嗣昌以群賊合，其勢復張，乃由襄陽赴夷陵，扼其要害. 帝念嗣昌行間勞苦，賜敕發賞功銀萬，賜鞍馬二. 罷鄖陽撫治王鰲永，詔廢將猛如虎軍前立功. 黃得功、宋紀大破賊商城，賀一龍五大部降而復叛. 鄭嘉棟、賀人龍大破汝才、登相開縣. 汝才偕小秦王東奔，登相越開縣而西，自是二賊始分.
當是時，諸部士馬居山谷，罹炎暑瘴毒，物故十二三. 京兵之在荊門、雲南兵之在簡坪、湖廣兵之在馬蝗坡者，久屯思歸，夜亡多. 關河大旱，人相食，土寇蜂起，陜西竇開遠、河南李際遇為之魁，饑民從之，所在告警. 嗣昌以聞. 帝發帑金五萬，營醫藥，責諸將進兵. 而陜之長武，川之新寧、大竹，湖廣之羅田又相繼報陷. 嗣昌乃下招撫令，為諭帖萬紙，散之賊中. 七月，監軍孔貞會等大破汝才豐邑坪. 其黨混世王、小秦王率其下降，賊魁整十萬及登相、王光恩亦相繼降，於是群賊盡萃於蜀中. 嗣昌遂入川，以八月泛舟上，謂川地厄塞，諸軍合而蹙之，可盡殄. 而人龍以秦師自開縣噪而西歸，應元等敗績於夔之土地嶺，獻忠勢復張，汝才與之合. 聞督師西，遂急趨大昌，犯觀音巖，守將邵仲光不能禦，遂突凈壁，陷大昌. 嗣昌斬仲光，劾逮四川巡撫邵捷春. 賊遂渡河至通江，嗣昌至萬縣. 賊攻巴州不下，嗣昌至梁山，檄諸將分擊. 賊已陷劍州，趨保寧，將由間道入漢中. 趙光遠、賀人龍拒之，賊乃轉掠，陷梓潼、昭化，抵綿州，將趨成都. 十一月，嗣昌至重慶. 賊攻羅江，不克，走綿竹. 嗣昌至順慶，諸將不會師. 賊轉掠至漢州，去中江百里，守將方國安避之去，賊遂縱掠什邡、綿竹、安縣、德陽、金堂間，所至空城而遁，全蜀大震. 賊遂由水道下簡州、資陽. 嗣昌征諸將合擊，皆退縮. 屢征良玉兵，又不至. 賊遂陷榮昌、永川. 十二月，陷瀘州.
自賊再入川，諸將無一邀擊者. 嗣昌雖屢檄，令不行. 其在重慶也，下令赦汝才罪，降則授官，惟獻忠不赦，擒斬者賚萬金，爵侯. 翌日，自堂皇至庖湢，遍題「有斬督師獻者，賚白金三錢」，嗣昌駭愕，疑左右皆賊，勒三日進兵. 會雨雪道斷，復戒期. 三檄人龍，不奉令. 初，嗣昌表良玉平賊將軍，良玉浸驕，欲貴人龍以抗之. 既以瑪瑙山功不果，人龍慍，反以情告良玉，良玉亦慍，語載良玉、人龍傳.
嗣昌雖有才，然好自用，躬親簿書，過於繁碎. 軍行必自裁進止，千里待報，坐失機會. 王鰲永嘗諫之，不納. 及鰲永罷官，上書於朝曰：「嗣昌用師一年，蕩平未奏，此非謀慮之不長，正由操心之太苦也. 天下事，總挈大綱則易，獨周萬目則難. 況賊情瞬息更變，今舉數千里征伐機宜，盡出嗣昌一人，文牒往返，動逾旬月，坐失事機，無怪乎經年之不戰也. 其間能自出奇者，惟瑪瑙山一役. 若必遵督輔號令，良玉當退守興安，無此捷矣. 臣以為陛下之任嗣昌，不必令其與諸將同功罪，但責其提衡諸將之功罪. 嗣昌之馭諸將，不必人人授以機宜，但核其機宜之當否，則嗣昌心有余閑，自能決奇制勝. 何至久延歲月，老師糜餉為哉？」先是，嗣昌以諸將進止不一，納幕下評事元吉言，用猛如虎為總統，張應元副之. 比賊入瀘州，如虎及賀人龍、趙光遠軍至，賊復渡南溪，越成都，走漢州、德陽、綿州、劍州、昭化至廣元，又走巴州、達州. 諸軍疲極，惟如虎軍躡其後. 十四年正月，嗣昌知賊必出川，遂統舟師下雲陽，檄諸軍陸行追賊. 人龍軍既噪而西，頓兵廣元不進，所恃惟如虎. 比與賊戰開縣、黃陵城，大敗，將士死亡過半. 如虎突圍免，馬騾關防盡為賊有.
初，賊竄南溪，元吉欲從間道出梓潼，扼歸路以待賊. 嗣昌檄諸軍躡賊疾追，不得拒賊遠，令他逸. 諸將乃盡從瀘州逐後塵. 賊折而東返，歸路盡空，不可復遏，嗣昌始悔不用元吉言. 賊遂下夔門，抵興山，攻當陽，犯荊門. 嗣昌至夷陵，檄良玉兵，使十九返. 良玉撤興、房兵趨漢中，若相避然. 賊所至，燒驛舍，殺塘卒，東西消息中斷. 鄖陽撫治袁繼鹹聞賊至當陽，急謀發兵. 獻忠令汝才與相持，而自以輕騎一日夜馳三百里，殺督師使者於道，取軍符. 以二月十一日抵襄陽近郊，用二十八騎持軍符先馳呼城門督師調兵，守者合符而信，入之. 夜半從中起，城遂陷.
獻忠縛襄王置堂下，屬之酒，曰：「吾欲斷楊嗣昌頭，嗣昌在遠. 今借王頭，俾嗣昌以陷藩伏法. 王努力盡此酒. 」遂害之. 未幾，渡漢水，走河南，與賀一龍、左金王諸賊合. 嗣昌初以襄陽重鎮，仞深溝方洫而三環之，造飛梁，設橫枑，陳利兵而譏訶，非符要合者不得渡. 江、漢間列城數十，倚襄陽為天險，賊乃出不意而破之. 嗣昌在夷陵，驚悸，上疏請死，下至荊州之沙市，聞洛陽已於正月被陷，福王遇害，益憂懼，遂不食. 以三月朔日卒，年五十四.
廷臣聞襄陽之變，交章論列，而嗣昌已死矣. 繼鹹及河南巡按高名衡以自裁聞，其子則以病卒報，莫能明也. 帝甚傷悼之，命丁啟睿代督師. 傳諭廷臣：「輔臣二載辛勞，一朝畢命，然功不掩過，其議罪以聞. 」定國公徐允禎等請以失陷城寨律議斬. 上傳制曰：「故輔嗣昌奉命督剿，無城守專責，乃詐城夜襲之檄，嚴飭再三，地方若罔聞知. 及違制陷城，專罪督輔，非通論. 且臨戎二載，屢著捷功，盡瘁殞身，勤勞難泯. 」乃昭雪嗣昌罪，賜祭，歸其喪於武陵. 嗣昌先以剿賊功進太子少傅，既死，論臨、藍平盜功，進太子太傅. 廷臣猶追論不已，帝終念之. 後獻忠陷武陵，心恨嗣昌，發其七世祖墓，焚嗣昌夫婦柩，斷其屍見血，其子孫獲半體改葬焉.
吳甡，字鹿友，揚州興化人. 萬歷四十一年進士. 歷知邵武、晉江、濰縣. 天啟二年征授御史. 初入臺，趙南星擬以年例出之，甡乃薦方震孺等，而追論崔文升、李可灼罪，遂得留. 後又諫內操宜罷，請召還鄒元標、馮從吾、文震孟，乃積與魏忠賢忤. 七年二月削其籍.
崇禎改元，起故官. 溫體仁訐錢謙益，周延儒助之. 甡恐帝即用二人，言枚卜大典當就廷推中簡用，事乃止. 時大治忠賢黨，又值京察，甡言此輩罪惡非考功法所能盡，宜先定其罪，毋混察典. 御史任贊化以劾體仁謫，甡論救，而力詆王永光媚珰，請罷黜. 皆不納. 出按河南. 妖人聚徒劫村落，甡遍捕賊魁誅之. 奉命振延綏饑，因諭散賊黨. 帝聞，即命按陜西. 劾大將杜文煥冒功，置之法. 數為民請命，奏無不允. 遷大理寺丞，進左通政.
十一年二月，起兵部左侍郎. 其冬，尚書楊嗣昌言邊關戒嚴，甡及添註侍郎惠世楊久不至，請改推. 帝怒，落職閑住. 十三年冬起故官，明年命協理戎政. 帝嘗問京營軍何以使練者盡精，汰者不嘩，甡對曰：「京營邊勇營萬二千專練騎射，壯丁二萬專練火器，廩給厚而技與散兵無異. 宜行分練法，技精者，散兵拔為邊勇，否則邊勇降為散兵，壯丁亦然. 老弱者汰補，革弊當以漸，不可使知有汰兵意. 」帝然之. 又問別立戰營，能得堪戰者五萬否，甡對：「京營兵合堪戰. 承平日久，發兵剿賊，輒沿途雇充. 將領利月餉，遊民利剽兌攵，歸營則本軍復充伍. 今練兵法要在選將，有戰將自有戰兵，五萬非難. 但法忌紛更，不必別立戰營也. 」帝顧兵部尚書陳新甲，令速選將，而諭甡具疏以聞. 賜果餌，拜謝出.
十六年三月，帝以襄陽、荊州、承天連陷，召對廷臣，隕涕謂甡曰：「卿向歷巖疆，可往督湖廣師. 」甡具疏請得精兵三萬，自金陵趨武昌，扼賊南下. 帝方念湖北，覽疏不悅，留中. 甡請面對，帝御昭文閣，諭以所需兵多，猝難集. 南京隔遠，不必退守. 甡奏：「左良玉跋扈甚，督師嗣昌九檄征兵，一旅不發. 臣不如嗣昌，而良玉踞江、漢甚於曩時，臣節制不行，徒損威重. 南京從襄陽順流下，窺伺甚易，宜兼顧，非退守. 」大學士陳演言：「督師出，則督、撫兵皆其兵. 」甡言：「臣請兵，正為督、撫無兵耳. 使臣束手待賊，事機一失，有不忍言者. 」帝乃令兵部速議發兵. 尚書張國維請以總兵唐通、馬科及京營兵共一萬畀甡，又言此兵方北征，俟敵退始可調. 帝命姑俟之. 甡屢請，帝曰：「徐之，敵退兵自集，卿獨往何益？」逾月，延儒出督師，朝受命，夕啟行. 蔣德璟謂倪元璐曰：「上欲吳公速行，緩言相慰者，試之耳，觀首輔疾趨可見. 」甡卒遲回不肯行. 部所撥唐通兵，演又請留，雲關門不可無備. 甡不得已，以五月辭朝. 先一日出勞從騎，帝猶命中官賜銀牌給賞，越宿忽下詔責其逗遛，命輟行入直. 甡惶恐，兩疏引罪，遂許致仕. 既行，演及駱養性交構之，帝益怒. 至七月，親鞫吳昌時，作色曰：「兩輔臣負朕，朕待延儒厚，乃納賄行私，罔知國法. 命甡督師，百方延緩，為委卸地. 延儒被糾，甡何獨無？」既而曰：「朕雖言，終必無糾者，錦衣衛可宣甡候旨. 」甡入都，敕法司議罪. 十一月，遣戍金齒. 南京兵部尚書史可法馳疏救，不從.
明年，行次南康，聞都城變. 未幾，福王立於南京，赦還，復故秩. 吏部尚書張慎言議召用甡，為勛臣劉孔昭等所阻. 國變後，久之，卒於家.
埃德蒙頓
埃德蒙頓，又稱愛民頓，加拿大亞伯達省府也. 乃亞伯達次大之邑，次卡加利焉. 丙申年，口八十九萬九千四百四十七. 若計其郭，則若百三十萬. 西埃德蒙頓購物中心在焉. 西埃德蒙頓購物中心者，北美洲至大者也.
魯莊公
魯莊公，姬姓，諱同，魯君也. 爲魯桓公子，享國卅二載.
事
桓公六年九月，文姜生公子同.
桓公十八年，薨，子同即位，是爲莊公.
莊公八年，以齊襄公多亂政，公子糾及大夫管仲、召忽奔魯. 齊君尋見殺，魯師遂護糾之齊，然公子小白先就君位，是爲齊桓公. 次年齊侯兵魯，大敗魯師，公以懼齊，殺公子糾於笙瀆，召忽亦自裁. 魯大夫施伯恐齊再用管仲，諫殺之，公弗聽，管仲遂歸齊.
十年春，齊桓公伐魯，公與曹劌並乘，相戰於長勺之地，及齊人三鼓後而擊之，以剋齊師.
十三年，公與齊君會於柯，曹沫執匕首劫桓公，以使盡歸魯之侵地，既言之，曹沫投匕而還. 齊桓公怒，欲悖厥約，管仲即諫，而魯之侵地具歸.
二十三年，莊公欲如齊觀社，曹劌以之不禮而諫，公弗從.
三十二年，莊公病，旋薨，閔公即位.
族
父 母 兄弟 妃 子 女
據
分類:周列傳
張靈甫
張靈甫，本名宗靈，清陝西西安人也. 光緒二十九年生.
年少，每遊文廟，常攜紙筆臨碑，頗有書名，于右任奇之，累給資助.
民國十二年，入北京大學，治史.
時，海內紛擾，十六年，入陸軍軍官學校，與林彪、劉志丹、唐生明等份屬同窗.
二十四年，或言其妾吳氏私竊文牘以通中共，屢索不得，殺之，坐罪入獄.
二十六年，盧溝橋事變，國民政府從王耀武所請，敕令服刑官兵調服軍役，留原銜，戴罪立功. 宗靈感耀武知遇之恩，改名靈甫，以示悔過. 致書家中曰：「此次抗戰，為國家民族爭生存，兵凶戰危，生死未卜，家人當我已死，絕勿以我尚生，予果死，堂上雙親，請兄奉養，膝下諸子，望兄撫教. 予妻守嫁，聽其自由. 」旋以五十一師戰寇於滬，是為八一三淞滬保衛戰. 寇勢眾兵利數倍於其師，靈甫肉袒持鎗，率眾迎擊，斃敵八百有餘.
二十八年三月，會戰南昌，右股中彈，醫欲除之，靈甫以失股不能領軍，乃授鎗予副官，曰：「吾將不省，有欲截吾股者，立止之，強為者，斃之！」以是右股傷難愈，蔣中正令往香港延醫診治，手術甫訖，或於報章曰：「戰時軍人不宜出國養病. 」靈甫然之，曰：「軍命不可違，軍人死不足惜，何惜一足哉. 」思歸以戰. 醫阻曰：「容再療一月，或可痊癒. 」終不顧，遂跛一足，世稱「跛腿將軍」.
三十年春，署理五十八師，撃日軍第三十三、三十四師團，破之. 三十二年冬，與五十一師共殲寇十三師團大部於常德. 此敵師，屠南京者也.
寇降而國共分道，三十六年，所部整編七十四師與中共華東野戰軍陳毅部戰於孟良崮，終因馳援受阻，空投輜重又誤入解放軍陣中，全軍覆沒，靈甫亦告陣亡，年四十五歲. 或謂國軍尾大不掉，加之靈甫孤傲，眾將坐視其困，雖圍共軍而未戮力，事乃至此. 既歿，共軍殮其骸，葬之. 九十三年，其遺孀王玉齡，立其衣冠冢於上海浦東玫瑰園.
爾後民國居臺，褒獎甚豐，入祀忠烈祠，名列第一. 共和國立，史書止言孟良崮陣亡事，謂其「斃命」，而於抗戰之功鮮有記焉，以故大陸後人不詳其事久矣.
九十八年，王氏致書國民黨主席吳伯雄，言以昔靈甫知事不偕，臨殉自毀所受諸勳，請補授. 然國防部覆以須自費鑄勳之銀，輿論大嘩. 部堂乃公歉，補頒.
一〇四年，子道宇覓其骸，或謂在某羊圈下，欲發之，其主索金廿萬，事不偕. 眾聞之，或以名將稱之，嘆英雄晚景；或辯以其功薄德鮮，不足稱道.
濠州
濠州，隋文帝開皇三年，廢鍾離郡，改楚州為豪州. 大業初，復改為鍾離郡. 唐置濠州. 宋元因之. 朱元璋吳元年改為臨濠府，治於鍾離. 洪武七年，改鳳陽府，遷治鳳陽，即今安徽省鳳陽縣.
參
[[Category:州]]
李泌
李泌，字長源，魏八柱國李弼六世孫，徙居京兆. 七歲知為文. 玄宗開元十六年，悉召能言佛、道、孔子者，相答難禁中. 有員俶者，九歲升坐，詞辯注射，坐人皆屈. 帝異之，曰：「半千孫，固當然. 」因問：「童子豈有類若者？」俶跪奏：「臣舅子李泌. 」帝即馳召之. 泌既至，帝方與燕國公張說觀弈，因使說試其能. 說請賦「方圓動靜」，泌逡巡曰：「願聞其略. 」說因曰：「方若棋局，圓若棋子，動若棋生，靜若棋死. 」泌即答曰：「方若行義，圓若用智，動若騁材，靜若得意. 」說因賀帝得奇童. 帝大悅曰：「是子精神，要大於身. 」賜束帛，敕其家曰：「善視養之. 」張九齡尤所獎愛，常引至臥內. 九齡與嚴挺之、蕭誠善，挺之惡誠佞，勸九齡謝絕之. 九齡忽獨念曰：「嚴太苦勁，然蕭軟美可喜. 」方命左右召蕭，泌在旁，帥爾曰：「公起布衣，以直道至宰相，而喜軟美者乎？」九齡驚，改容謝之，因呼「小友」. 及長，博學，善治《易》，常游嵩、華、終南間，慕神仙不死術. 天寶中，詣闕獻《復明堂九鼎議》，帝憶其早惠，召講《老子》，有法，得待詔翰林，仍供奉東宮，皇太子遇之厚. 嘗賦詩譏誚楊國忠、安祿山等，國忠疾之，詔斥置蘄春郡.
初，肅宗在東宮，李林甫數構譖，勢危甚，及即位，怨之，欲掘塚焚骨. 泌以天子而念宿嫌，示天下不廣，使脅從之徒得釋言於賊. 帝不悅，曰：「往事卿忘之乎？」對曰：「臣念不在此. 上皇有天下五十年，一旦失意，南方氣候惡，且春秋高，聞陛下錄故怨，將內慚不懌，萬有一感疾，是陛下以天下之廣不能安親也. 」帝感悟，抱泌頸以泣曰：「朕不及此. 」因從容問破賊期，對曰；「賊掠金帛子女，悉送范陽，有苟得心，渠能定中國邪？華人為之用者，獨周摯、高尚等數人，餘皆脅制偷合，至天下大計，非所知也. 不出二年，無寇矣，陛下無欲速. 夫王者之師，當務萬全，圖久安，使無後害. 今詔李光弼守太原，出井陘，郭子儀取馮翊，入河東，則史思明、張忠志不敢離范陽、常山，安守忠、田乾真不敢離長安，是以三地禁其四將也. 隨祿山者，獨阿史那承慶耳. 使子儀毋取華，令賊得通關中，則北守范陽，西救長安，奔命數千里，其精卒勁騎，不逾年而弊. 我常以逸待勞，來避其鋒，去翦其疲，以所征之兵會撫風，與太原、朔方軍互擊之. 徐命建甯王為范陽節度大使，北並塞與光弼相掎角，以取范陽. 賊失巢窟，當死河南諸將手. 」帝然之. 會西方兵大集，帝欲速得長安，曰：「今戰必勝，攻必取，何暇千里先事范陽乎？」泌曰：「必得兩京，則賊再強，我再困. 且我所恃者，磧西突騎、西北諸戎耳. 若先取京師，期必在春，關東早熱，馬且病，士皆思歸，不可以戰. 賊得休士養徒，必復來南. 此危道也. 」帝不聽.
兩京平，帝奉迎上皇，自請歸東宮以遂子道. 泌曰：「上皇不來矣. 人臣尚七十而傳，況欲勞上皇以天下事乎. 」帝曰：「奈何？」泌乃為群臣通奏，具言天子思戀晨昏，請促還以就孝養. 上皇得初奏，答曰：「當與我劍南一道自奉，不復東矣. 」帝甚憂. 及再奏至，喜曰：「吾方得為天子父！」遂下誥戒行.
太子妃蕭母，郜國公主也，坐蠱媚，幽禁中，帝怒，責太子，太子不知所對. 泌入，帝數稱舒王賢，泌揣帝有廢立意，因曰：「陛下有一子而疑之，乃欲立弟之子，臣不敢以古事爭. 且十宅諸叔，陛下奉之若何？」帝赫然曰：「卿何知舒王非朕子？」對曰：「陛下昔為臣言之. 陛下有嫡子以為疑，弟之子敢自信于陛下乎？」帝曰：「卿違朕意，不顧家族邪？」對曰：「臣衰老，位宰相，以諫而誅，分也. 使太子廢，它日陛下悔曰『我惟一子殺之，泌不吾諫，吾亦殺爾子』，則臣絕祀矣. 雖有兄弟子，非所歆也. 」即噫嗚流涕. 因稱：「昔太宗詔：『太子不道，籓王窺伺者，兩廢之. 』陛下疑東宮而稱舒王賢，得無窺伺乎？若太子得罪，請亦廢之而立皇孫，千秋萬歲後，天下猶陛下子孫有也. 且郜國為其女妒忌，而蠱惑東宮，豈可以妻母累太子乎？」執爭數十，意益堅，帝寤，太子乃得安.
帝嘗從容言：「盧杞清介敢言，然少學，不能廣朕以古道，人皆指其奸而朕不覺也. 」對曰：「陛下能覺杞之惡，安致建中禍邪？李揆和蕃，顏真卿使希烈，其害舊德多矣. 又楊炎罪不至死，杞擠陷之而相關播. 懷光立功，逼使其叛. 此欺天也. 」帝曰：「卿言誠有之. 然楊炎視朕如三尺童子，有所論奏，可則退，不許則辭官，非特杞惡之也. 且建中亂，卿亦知桑道茂語乎？乃命當然. 」對曰：「夫命者，已然之言. 主相造命，不當言命. 言命，則不復賞善罰惡矣. 桀曰：『我生不有命自天. 』武王數紂曰：『謂己有天命. 』君而言命，則桀、紂矣. 」帝曰：「朕請不復言命. 」俄加集賢殿、崇文館大學士，修國史. 泌建言：學士加大，始中宗時，及張說為之，固辭，乃以學士知院事. 至崔圓復為大學士，亦引泌為讓而止.
四年八月，月蝕東壁，泌曰：「東壁，圖書府，大臣當有憂者. 吾以宰相兼學士，當之矣. 昔燕國公張說由是以亡，又可免乎？」明年果卒，年六十八，贈太子太傅.
泌出入中禁，事四君，數為權幸所疾，常以智免. 好縱橫大言，時時讜議，能寤移人主. 然常持黃老鬼神說，故為人所譏切. 初，肅宗重陰陽巫祝，擢王璵執政，大抵興造工役，輒牽禁忌俗說. 而黎幹以左道位京兆尹，嘗使禁工駢珠刺繡為乘輿服，舉焚之以為禳禬. 德宗素不為然，及嗣位，罷內道場，除巫祝. 代宗將葬，帝號送承天門，而轀車行不中道，問其故，有司曰：「陛下本命在午，故避之. 」帝泣曰：「安有枉靈駕以謀身利？」命直午而行. 又宣政廊壞，太卜言：「孟冬魁岡，不可營繕. 」帝曰：「《春秋》『啟塞從時』，何魁岡為？」亟詔葺之. 及桑道茂城奉天事驗，始尚時日拘忌，因進用泌，泌亦自有所建明. 獨柳玭稱，兩京復，泌謀居多，其功乃大於魯連、范蠡云.
東海
東海藏富，尤有石油為中日謀求；陸臺日韓，並皆覬覦. 其釣魚臺海域，亦為陸臺日所爭. 且尚有中韓劃界之議.
雅典衛城
雅典衛城，在希臘. 希人呼之「阿克羅珀利斯」，「高城」也. 主殿曰帕特農.
宣示表
《宣示表》，魏鍾繇書. 墨蹟無傳，今本傳為右軍摹本. 南渡後賈似道刻本原石尚存，今藏首都博物館.
此帖波磔意趣，極為古雅. 梁武帝贊曰：「勢巧形密，勝於自運. 」王導東渡，入衣攜走，後傳逸少，又傳王修，修以其隨葬，遂不復見天日.
原文
尚書宣示，孫權所求，詔令所報，所以博（原作「愽」,二字古通）示. 逮於卿佐，必冀良方，出於阿是. 芻（原作「茤」，「蒭」之俗體）蕘之言，可擇郎廟，况繇始以疏賤，得為前恩. 橫所盱睨，公私見異，愛同骨肉，殊遇厚寵，以至今日.
再世策（原作「𦯕」，異體）名，同國休戚，敢不自量. 竊致愚慮，仍日達晨，坐以待旦，退思鄙淺. 聖意所弃，則又割意，不敢獻聞. 深念天下，今為已平，權之委質，外震神武. 度其拳拳，無有二計：高尚自疏，况未見信. 今推款誠，欲求見信，實懷不自信之心，亦宜待之以信，而當護其未自信也. 其所求者，不可不許，許之而反，不必可與，求之而不許，勢必自絕，許而不與，其曲在己.
里語曰：「何以罰？與之奪；何以怒？許不與. 」思省所示報權疏，曲折得宜，宜神聖之慮. 非今臣下所能有增益，昔與文若奉事先帝，事有數者，有似於此. 粗表二事，以為今者事勢，尚當有所依違，願君思省. 若以在所慮，可不須復白（案原字上白下八，讀作「皃」則文意不通. 姜白石《絳帖平》卷二曰：「故不復白，白字下有兩點，古白字印文皆然. 」）.
節度唯君，恐不可采，故不自拜表.
分類:辭章
大船渡市
大船渡市屬日本岩手縣也.
地理
東臨太平洋. 西靠陸前高田市、氣仙郡住田町，北伴釜石市.
沿革
昭和廿七年，氣仙郡：大船渡町、盛町、赤崎村、豬川村、立根村、日頃市村、末崎村合，而爲大船渡市.
平成十三年，倂氣仙郡三陸町.
它典
分類:東北地方區劃‎
劉闡 (前趙)
劉闡，十六國前趙宗室. 匈奴族，新興人. 劉曜之子.
分類:前趙志
一又二又三又四又…
一又二又三又四又…，無窮級數，作 又三角形數，示:. 以拉馬努金和，示：
分類:數學
京都市
京都市在日本，京都府治所也. 京都府政區，此爲至大. 政令市. 平成二十五年有人口近一百四十七萬.
沿革
明治廿二年，以上京区、下京区，爲京都市. 倂紀伊郡福稻村. 卅五年，倂葛野郡大內村之一部.
公曆十一月六日
十一月六日者，公曆之三百十日也（閏年之三百十一日），距歲暮餘五十五日.
京都市
沿革
大正七年，倂愛宕郡：白川村、田中村、下鴨村、鞍馬口村、野口村、上賀茂村之一部、大宮村之一部、葛野郡：衣笠村、朱雀野村、大內村、七條村、西院村之一部、紀伊郡：柳原町、東九條村之一部、上鳥羽村之一部、深草村之一部.
平成十七年，倂北桑田郡京北町.
地理
山凡二：曰愛宕山、曰比叡山.
河凡八：曰鴨川、曰桂川、曰高野川、曰白川、曰堀川、曰高瀨川、曰西高瀨川、曰宇治川.
東臨滋賀縣高島市、同大津市，南至宇治市、久世郡久御山町、八幡市、乙訓郡大山崎町、向日市、長岡京市、大阪府三島郡島本町、同高槻市，西伴龜岡市，北接南丹市.
政區
京都區十八、治在中京. 京都府政府在上京.
它典
分類:近畿地方區劃
盧溝橋事變
盧溝橋事變，事在民國二十六年七月七日，故亦作七七事變.
盧溝橋，北平廣安門西南，跨永定河，本京畿南首要衝，昔有盧溝曉月者，列燕京八景.
民國二十六年六月，日本支那駐屯軍操演於盧溝橋，欲釁. 七月七日，進逼宛平城，事未宣. 恐其驟犯，國府遂遣兵布防. 日軍詭稱遭襲，還營. 是夜，一卒未歸，覓至宛平城外，欲入，拒之. 未幾，卒還，戌時猶以炮轟城. 二十九軍吉星文部鵲起，力禦之.
九日，兩軍對峙. 擬訂約止戰，然日軍益兵，或佔村，或炮轟城.
十日丑時，日軍復行進攻，圍城，毁鐵.
十七日，蔣中正於廬山宣言，曰：「戰事驟發，亦有策，必守之. 吾國雖尚太平，然不求苟安，且延之，勿疾克. 當知戰事既開，勢若覆水，請棄城下之約，同心守義，利可斷金. 是役也，地無分南北，人無分老幼，無論何人，皆有守土抗戰之責，必死而後生. 」至是舉國同心，鉅戰八載.
引據
分類:民國紀事
南海郡
南海郡，秦始皇三十三年置於粵地，兩漢因之. 三國吳置廣州於此，晉宋以後同. 郡治番禺，即今廣東省廣州市. 唐廢入廣州.
參
[[Category:郡]]
一百單八將
一百單八將，其前後之序，則據上位天罡星三十六星、下位地煞星七十二星. 其中天罡星、地煞星之說，見於《水滸傳》第二回《王教頭私走延安府 九紋龍大鬧史家村》之首，而座次見於第七十一回《忠義堂石碣受天文 梁山泊英雄排座次》.
天罡三十六星
按，識以淺藍色者，方征方臘時，或戰沒，或病終. 征方臘事，見於水滸傳第百十回至第百十有九回續作.
地煞七十二星
按：《水滸》版本殊異，或時金眼彪　施恩不在第八十五，而次當第九十三. 若如是，則自第八十六至第九十三之輩，悉前移一數. 梁山故主「白衣秀士」王倫爲林冲所殺；「托塔天王」晁蓋攻曾頭市時，中箭而死；酒肆店主韓伯龍欲上梁山，而爲李逵所殺：此三人均不在一百單八將之内.
奧林匹克運動會
奧林匹克運動會，古希臘人以娛神也，今則為萬國競技之高會. 四年一集，用遵古制. 以五環為章，色五色，象五洲、五色人種. 環環相扣，示共合也. 今奧會凡三，曰正會、曰殘會、曰少會，三會復各分冬夏.
沿革
始古希臘. 厄利多斯內亂，其王詰曰：「何以戡亂？」對曰：「會以競逐，娛神免禍. 」乃集希臘男子於奧林帕斯山下競逐，且立約賽期休戰. 三九三年，羅馬皇帝狄奧多斯一世奉基督教，以奧運會有違教義，詔止之.
近世，希臘王國立，其王頗思復國俗，嘗制泛希臘運動會. 一遵古風，然非國人不得與，故不弘. 一八九二年，法蘭西人顧拜旦倡復奧運會，天下皆與. 定四年一會，歷時不過十六日. 一八九六年，十三四國三百人，初會於希臘都雅典. 公元千九百年，始有女子. 一九一二年，禁以競技為業者與之. 翌年，始用「更快、更高、更強」為格言.
一九一六年，第一次世界大戰間，以戰故未舉. 一九二零年戰事平，炬以悼勇烈，自是捧一炬成儀. 九二八年，始取火奧林帕斯山而傳天下.
會處本以國際奧林匹克委員會諸國間選. 一九六四年會，耗用鉅大，自後多國不輕為會處. 一九八四年，初以商辦，獲鉅利. 後因之，而頗失正義.
奧運會本會於夏，向無雪地競技，蓋希臘自古不冰也. 一九二四年，別立冬會，舉乎寒邦雪國. 本與夏會同年，後改於夏會兩年後.
一九六〇年，始有殘會.
二〇〇七年，議定自二〇一〇年始少會. 蓋奧運會無論冬夏，初唯納長立者，今大開其進.
會中三甲，可得金、銀、銅牌，以示勝者. 不別獎勵，以免有以競技獲利者也. 實三甲者，皆別有賜，一朝顯名者有之.
公曆十一月七日
十一月七日者，公曆之三百十一日也（閏年之三百十二日），距歲暮餘五十四日.
浙江工業大學
浙江工業大學，本名浙江中等工業學堂，宣統二年立於杭州. 幾易校址，數歷分合，一九九一年乃易今名. 校區有三，曰朝輝、曰屏峰、曰之江，凡三千二百餘畝. 並設學院廿一、本科六十餘.
溫哥華
溫哥華者，加拿大邑也，在不列顛哥倫比亞省. 丙申年口六十三萬千四百八十六，若計其郭則約二百四十六萬. 乃不列顛哥倫比亞至大之邑. 以英浮海者喬治·溫哥華名. 華人甚眾.
松下幸之助
松下幸之助，明治廿七年誕於和歌山縣海草郡. 平成元年四月廿七，薨，年九十四，葬大阪府守口市墓地.
分類:明治列傳 分類:和歌山縣列傳
琅邪郡
琅邪郡，又作琅玡、琅琊、瑯琊，秦始皇置於齊地，治於琅玡縣. 漢後，郡治屢有遷徙，至隋廢. 其地於今日之山東省膠南諸城市一帶. 東晉盡失江淮以北地，太興三年又於白下（今江蘇省南京市北）僑置琅玡郡，至陳廢. 南朝所稱琅邪，皆指此.
參
[[Category:郡]]
坤輿萬國全圖
《坤輿萬國全圖》，泰西先生利瑪竇所製也. 萬曆十二年，瑪竇之廣州，自製《萬國圖誌》，示於室中，遠近震動. 二十九年至京師，獻方物，明神宗覽其圖，甚愛之. 三十年太僕寺少卿李之藻資刊行其圖誌，曰《坤輿萬國全圖》，中土之人始知世界. 三十六年詔宮人摹繪十二份，傳於今，原本或曰隨葬定陵. 原為條屏六幅，後裝裱為一.
薦季直表
《薦季直表》，魏鍾繇書. 陸行直曰：「繇《薦季直表》高古純樸，超妙入神，無晋唐插花美女之態. 」王世貞曰：「天下之學鍾者，不再知有《淳化閣》」. 此帖筆劃、結字自然，章法錯落. 梁武帝曰：「雲鶴遊天」.
坤輿萬國全圖
其長近十三尺，時未知澳大利亞故，僅分五洲，曰亞細亞、歐羅巴、利未亞、南北亞墨利加、墨瓦蠟泥加. 另分四大洋，曰大西洋、大東洋、小西洋、冰海. 附註地理誌異，繪有風俗禽獸. 四方各置九重天圖、天地儀圖、日月食圖、中氣圖，莫不詳盡.
薦季直表
今傳一為墨跡（案墨跡實唐宋人摹本，真跡已佚，僅存民國照片），餘為刻本.
原文
臣繇言：臣自遭遇先帝，忝列腹心. 爰自建安之初，王師破賊關東，時年荒榖貴，郡縣殘毀，三軍餽饟，朝不及夕. 先帝神略奇計，委任得人. 深山窮谷，民獻米豆，道路不絕. 遂使強敵喪膽，我眾作氣，旬月之間，廓清蟻聚. 當時實用故山陽太守關內侯季直之策，尅期成事，不差豪髮. 先帝賞以封爵，授以劇郡. 今直罷任，旅食許下，素為廉吏，衣食不充. 臣愚欲望聖德錄其舊勳，矜其老困，復俾一州，俾圖報効. 直力氣尚壯，必能夙夜保養人民. 臣受國家異恩，不敢雷同，見事不言，干犯宸嚴. 臣繇皇恐皇恐，頓首頓首，謹言.
黃初二年八月日（案「月」「日」間元無字，蓋草藳通例，俟呈上時填入也），司徒東武亭侯臣鍾繇表.
錢
錢者，可為：
公曆十一月八日
十一月八日者，公曆之三百十二日也（閏年之三百十三日），距歲暮餘五十三日.
四平市
四平市者，中華人民共和國地級市也. 在吉林省西南，鄰遼寧省. 北連長春，南接鐵嶺. 乃中華東北衢處.
饑劬
分類:中華人民共和國歌曲
拳亂
拳亂，亦稱義和拳，義和團，庚子拳亂. 清末之農民起事也. 其號曰：扶清滅洋.
拳起山東
光緒廿年，大刀會於山東興，巡撫鎮之. 俄而，民變再起，稱義和拳. 歲大饑，習拳者眾，拳民之勢遍及多省. 拳民所到處，焚教堂而屠洋人. 亦焚平民之商肆房屋，屠殺劫掠國人，平民怒而諸國忿.
己亥建儲
初，慈禧欲廢帝，而立端王载漪之子溥俊. 然西洋諸國皆存異議，载漪怒之，圖報復. 適逢拳民起，遂導拳民入京，欲假拳民之力報復諸國.
據
分類:光緒紀事
陸前高田市
陸前高田市屬日本岩手縣也.
臺灣高速鐵路
臺灣高速鐵路，簡曰臺灣高鐵. 連結臺北、高雄及臺灣西部大城. 民國九十六年始通. 總長三百五十公里，計站十二.
陸前高田市
地理
東南臨太平洋. 南接宮城縣氣仙沼市，西靠一關市，北伴氣仙郡住田町，東至大船渡市.
沿革
昭和三十年，氣仙郡：高田町、氣仙町、廣田町、小友村、竹駒村、矢作村、橫田村、米崎村合，而爲陸前高田市.
它典
分類:東北地方區劃‎
還示帖
縮圖|宋拓還示帖，北京故宮博物院藏本. 《昨疏還示帖》，略云《還示帖》，或曰《還示表》，魏鍾繇書，墨跡久佚，拓本尚存.
原文
繇白︰昨疏還示，知憂虞復深. 遂積疾苦，何乃爾耶﹖蓋張樂於洞庭之野. 鳥值而高翔、魚聞而深潛，豈絲磬之響、雲英之奏非耶﹖此所愛有殊，所樂乃異. 君能審己而恕物，則常無所結滯矣. 鍾繇白.
中子星
中子星者，潰星也，乃恆星殆盡之時，暴縮而成也. 夫恆星者，凝聚成熱，並氫為氦，積于其中. 至生鐵方止，無有生功權矣，終熱力不支，潰，生超新星，或據其質，或為黑洞、或為中子星、或為白矮星矣. 蓋乎中子星者，所壓甚大，電子難獨存，而並質子以為中子矣，曰中子簡併態，徑蓋十餘公里，然毫微之物，可有億噸，又以急轉，所釋輻射，視之如燈塔明滅，有如眨眼，曰脈衝星矣.
公曆十二月廿五日
十二月廿五日者，公曆之三百五十九日矣（閏年乃三百六十日），距歲暮餘六日.
腓特烈哈耶克
腓特烈哈耶克者，哈耶克其氏，腓特烈其名，奧地利維也納人氏也. 公元一八九九年生. 父出於波西米亞一貴族世家，業醫師，又工植物學. 母出於維也納一富戶. 哈耶克兒時受母所托，與哲學家维特根斯坦相識，日久而得其理. 父亦薦德弗里斯、費爾巴哈之書，入鄉學又知亞里士多德之道，更令哈耶克見聞益進.
一九一七年，歐陸鏖戰，哈耶克從奧匈帝國軍，為炮兵將，兼斥候，獲統帥嘉獎. 戰後立志格物，欲尋求和平之道. 及至入維也納國學，習心理學、哲學、計學，並拜舒茨、馬赫盧普等諸學士，又得其師門格爾、維塞爾之學. 既卒業，維塞爾薦與米塞斯為其吏，時米塞斯為官維也納，助國府解戰後之糾紛，爾後受米塞斯引薦，立「奧地利商業週期研究中心」. 一九三一年，獲英國爵士羅宾斯之薦，入倫敦政治經濟學院授徒，一時計學之士，紛集館下，劉易斯、科斯、加爾布雷斯、卡爾多等皆拜為師表. 一九三二年，哈耶克刊文於泰晤士報，與凱恩斯辯英之財政，力陳巨商大賈出巨金興公衆之利以協調百業，而非官府立策出資而為之. 三三年，納粹黨人希特勒掌德國，遂於三八年併吞奧地利，由是哈耶克入英國之籍. 時歐洲民生蕉然，德義二國，蟊賊當政，政俗大壞，以至棒喝陰雲密佈，大變將作，英人皆以為棒喝為反共產而生，獨哈耶克疑之，遂撰《到奴役之路》以立其說，成於一九四四年，初出即告罄，言計學而以政治之自由者為尊者皆宗之.
一九五〇年，出倫敦政治經濟學院，入美國，授徒於芝加哥大學，復有費米等諸學士拜師，然芝加哥計家以其學説激進至甚為由，不以為宗，又撰《自由秩序原理》，一九六〇年出書，欲使世人彼此不相欺. 一九六二年，入西德，授徒於弗賴堡大學，撰《法、立法與自由》，一九六八年出弗賴堡，於加州大學洛杉矶分校講學一年，又兼薩爾斯堡大學師八年，悔，遂返弗賴堡. 一九七四年，獲瑞典皇家科學院之諾貝爾獎題名，歲末得之. 一九七五年，女爵戴卓爾夫人為英國相，久聞哈耶克大才，邀之進見，並宗其道. 七七年，哈耶克以自由黨人親社會主義，且欲與工黨盟，刊文於泰晤士報，謂其人不可以自由主義相稱. 一九八〇年，教宗若望保祿二世慕名而邀之進見. 八四年，拜戴卓爾引薦，英王伊麗莎白二世封哈耶克名譽勛. 一九九一年，獲美國總統布什賜總統自由勛. 一九九二年，卒於德國弗賴堡，葬於奧地利維也納城北.
久慈市
久慈市屬日本岩手縣也.
地理
東臨太平洋. 南接九戶郡野田村、下閉伊郡岩泉町，西靠岩手郡葛卷町、九戶郡九戶村，北伴九戶郡輕米町、同郡洋野町.
腓特烈哈耶克
傅利曼曰：「凡當世之人，無一有如哈耶克之名，可令鐵幕中之士人聞其道. 其書譯本秘傳于鐵幕之地，以至人心思變，而至蘇聯解體也. 」
久慈市
沿革
昭和廿九年，九戶郡：長內町、宇部村、大川目村、侍濱村、夏井村、山根村合，而爲久慈市.
平成十八年，久慈市、九戶郡山形村合，而爲久慈市.
它典
分類:東北地方區劃‎
賽因汗
賽因汗，元烈宗義皇帝，諱拔都，太祖長孫，肅宗長子也. 國初，太祖以親王分封肅宗於西北，位列宗王之首.
成吉思二十二年，肅宗崩，太祖命帝嗣承肅宗寧王之位. 同年，太祖崩，太宗嗣. 太宗即位，帝奉旨西徵北伐，立戰功無數.
道場驛
道場驛（🇯🇵）座於日本兵庫縣神戶市北區道場町生野，為西日本旅客鐵道（JR西日本）福知山線之鐵路車站. 編JR-G60. 此驛內於西日本旅客鐵道（JR西日本）都市網路中JR寶塚線（福知山線），且僅普通列車入驛.
賽因汗
成吉思三十六年，太宗崩，定宗嗣. 帝爭戰在外，定宗命有所不受.
道場驛
概旨
雖此驛為福知山線中唯一於神戶市內之驛，但因本驛距他神戶市內驛過遠，而不含於JR旅客營業規則中「神戶市內」. 故日本國鐵時，識其驛所在地欄位標「兵庫縣神戶市」而非「神戶市北區」. 此外，於道場町另有神戶電鐵三田線之神鐵道場站，但說二驛有六甲山間，使相距4里餘.
驛內
2面2線對向式月台地面車站.
使用情況
乘者是近民，然見百丈岩者尚有. 下為「兵庫縣統計書 」所計近年之乘者.
賽因汗
成吉思四十六年，帝以清君側、除奸臣廢也速蒙哥，復立哈剌旭烈為察合臺汗國可汗.
成吉思五十年，帝崩. 子七人. 長子撒里答嗣. 帝於金帳汗國在位二十八年，又攝政大蒙古國七年，廟號烈宗，諡義皇帝.
莒
莒，周|西周諸侯國，己姓，周武王封少昊之後茲輿於莒. 春秋時為楚所滅. 其後以國為姓. 漢置莒縣，於縣設置城陽國. 金置城陽州，改名莒州. 明廢縣入州，清因之. 民國二年改莒縣.
戴安瀾
戴安瀾，原名戴炳陽，字衍功，自號海鷗，抗日名將，安徽無爲人也.
北伐
民國十三年，將軍爲北伐軍二等兵. 十四年，入黃埔軍校，翌年與國民革命軍北伐. 任連、營、團長諸職. 北伐剿匪，無役弗從.
國內
民國二十二年，日、滿兵加熱河，危及平津. 時將軍爲團長，隨軍北上，獲三等雲麾勳章，後累昇旅長. 二十七年，戰於魯南，戰功卓著，乃升副師長. 二十九年，鏖戰於廣西崑崙關，斃敵少將，重創敵銳，將軍名揚海內於是役.
遠征
民國三十一年，將軍入緬，而立誓曰：「此次遠征，係唐明以來揚國威之盛舉，雖戰至一兵一卒，亦必死守東瓜. 」是時，英軍不告而走，我援不至，勢危，將軍乃決以身報國. 告其部曰：「吾立遺囑在先：若師長戰死，以副師長代之；副師長戰死，以參謀長代之. 以此類推，各級皆然. 」又發絕命書於夫人王荷馨，書曰：「余此次奉命固守東瓜，因上面大計未定，與後聯絡過遠，敵行甚速，今孤軍奮鬥，決以全部犧牲報國家養育. 為國戰死，事極光榮. 所念者，汝母子今後生活，當更痛苦. 望子珍重，並愛護諸兒，侍奉老母. 老父在皖，可不必呈聞. 」日軍發步、砲、空三軍擊之，狂轟濫炸，施以毒氣. 其部同仇敵愾，強戰不息，抗四倍之敵十餘日，重創日軍. 雖然，盟軍不勝，緬北迫，欲歸國，將至，遭伏，將軍遂令突圍，胸腹中彈於鏖戰中. 值緬雨季，大雨滂沱，路泥濘不能行，將軍傷益重. 其部忍飢挨餓，穿山越野. 一九四二年五月二十六日，行至緬北茅邦， 將軍傷發，以身殉國，時年三十八. 彌留之時，參謀長問計於將軍，是時，將軍口弗能言，以手劃圖以示之，示其部自莫洛渡瑞麗江以歸國. 面北視夏土而逝.
蔣中正聞之，電令將軍之部：「務必歸將軍遺骸於國！」. 緬甸溼熱多瘴，五月二十九，恐將軍身腐，乃焚之爲灰，置木匣中，以馬馱載. 有華僑聞之，曰：「壽材狹，安配將軍英名！」乃出其楠木棺.
身後
將軍既歿，以國喪之禮葬全州. 蔣中正贈挽聯：「虎頭食肉負雄姿，看萬里長征，與敵周旋欣不忝. 馬革裹屍酹壯志，惜大勳未成，虛予期望痛何如？」
毛澤東爲之賦挽詩《五律·挽戴安瀾將軍，五律·海鷗將軍千古》：「外侮需人御，將軍賦采薇. 師稱機械化，勇奪虎羆威. 浴血東瓜守，驅倭棠吉歸. 沙場竟殞命，壯志也無違. 」
民國三十六年，遷葬安徽蕪湖，一九五六年，中華人民共和國追之爲革命烈士.
家室
妻王氏荷馨，守將軍之墓，一九七二年辭世.
子復東，善建築.
鏈
分類:民國列傳
梁迥
歷
少為吏部小史. 後周世宗柴榮在藩邸日，得給事左右. 及嗣位，補殿直，改供奉官，四遷至左藏庫使.
宋太祖趙匡胤將討西蜀，以迥監秦州戍兵. 蜀平，改監霸州兵，轉宮苑使. 從征太原還，會命蜀州刺史聶章為沁州兵馬部署，以迥監其軍. 無何，並人入寇，迥與閻彥進同率兵擊敗之，以功遷東上閣門使. 開寶五年，命為廣南道兵馬都監兼諸州巡檢.
八年（九七五年），奉使江南. 迥素貪冒，外務矯飾，初若嚴毅不可犯，雖饋食亦不受，江南人頗憚之. 既而奉以貲貨，殆直數萬緡，迥即大喜過望，登舟縱酒，繼日宴樂. 及歸，戀戀不發，人多笑之. 暨王師伐金陵，命迥與潘美、劉遇率步兵先赴荊南. 且以迥護行營步兵及左廂戰棹，與吳人戰采石，殺獲甚眾. 江南平，以功領順州團練使.
九年（九七六年），宋太宗即位 ，判四方館事，領禁軍戍澤州. 太平興國三年，錢弘俶來朝，上命梁迥往淮、泗迎勞. 夏，汴水大決，詔梁迥發畿內丁男三千護塞汴口. 四年（九七九年），宋軍征太原，以梁迥為行營前軍馬步軍都監，督軍攻城，中流矢四. 車駕還，命與孟玄哲、崔翰率兵屯定州，以功遷引進使. 五年（九八零年），受詔與潘美城並州於三交，及築緣邊堡障. 七年（九八二年），李繼遷寇邊，以迥領兵護銀、夏州. 八年（九八三年），召歸，授唐州防禦使，令赴職.
雍熙二年（九八五年）， 李繼遷誘殺都巡檢使曹光實，乘勢數寇邊. 複召迥為銀、夏都巡檢使，赴邊捍禦之. 雍熙三年（九八六年）夏，卒於銀州官舍，年五十九.
有一子，梁廷翰，於大中祥符八年被錄為奉職.
盧俊義
盧俊義，傳為宋北京大名府人. 號玉麒麟. 宋江之黨.
《大宋宣和遺事》名之盧進義 ，或作李進義.
《水滸傳》以為天罡星下界. 謂之目珠如點漆，面部似鐫銀、目炯雙瞳，眉分八字，身軀九尺如銀. 威風凜凜，儀表似天神. 慣使棍棒.
宋人龔開贊曰：白玉麒麟，見之可愛. 風塵太行，皮毛終壞.
引據
<References/> 分類:水滸傳
賈南風
晉惠賈皇后諱南風，平陽人也，小名時，父賈充. 初，武帝欲為太子娶衛瓘女，元后納賈郭親黨之說，欲婚賈氏. 帝曰：「衛公女有五可，賈公女有五不可. 衛家種賢而多子，美而長白；賈家種妒而少子，醜而短黑. 」元后固請，荀顗、荀勖並稱充女之賢，乃定婚. 始欲聘后妹午，午年十二，小太子一歲，短小未勝衣. 更娶南風，時年十五，大太子二歲. 泰始八年二月辛卯，冊拜太子妃. 妒忌多權詐，太子畏而惑之，嬪御罕有進幸者.
帝常疑太子不慧，且朝臣和嶠等多以為言，故欲試之. 盡召東宮大小官屬，為設宴會，而密封疑事，使太子決之，停信待反. 妃大懼，倩外人作答. 答者多引古義. 給使張泓曰：「太子不學. 而答詔引義，必責作草主，更益譴負. 不如直以意對. 」妃大喜，語泓：「便為我好答，富貴與汝共之. 」泓素有小才，具草，令太子自寫. 帝省之，甚悅. 先示太子少傅衛瓘，瓘大踧踖，眾人乃知瓘先有毀言，殿上皆稱萬歲. 充密遣語妃云：「衛瓘老奴，幾破汝家. 」
妃性酷虐，嘗手殺數人. 或以戟擲孕妾，子隨刃墮地. 帝聞之，大怒，已修金墉城，將廢之. 充華趙粲從容言曰：「賈妃年少，妒是婦人之情耳，長自當差. 願陛下察之. 」其後楊珧亦為之言曰：「陛下忘賈公閭耶？」荀勖深救之，故得不廢. 惠帝即位，立為皇后，生河東、臨海、始平公主、哀獻皇女.
后暴戾日甚，侍中賈模，后之族兄；右衛郭彰，后之從舅，並以才望居位. 與楚王瑋、東安公繇分掌朝政. 后母廣城君養孫賈謐干預國事，權侔人主. 繇密欲廢后，賈氏憚之. 及太宰亮、衛瓘等表繇徙帶方，奪楚王中候，后知瑋怨之，乃使帝作密詔令瑋誅瓘、亮，以報宿憾. 模知后凶暴，恐禍及己，乃與裴頠、王衍謀廢之，衍悔而謀寢.
后遂荒淫放恣，與太醫令程據等亂彰內外. 洛南有盜尉部小吏，端麗美容止，既給冢役，忽有非常衣服，眾咸疑其竊盜，尉嫌而辯之. 賈后疏親欲求盜物，往聽對辭. 小吏云：「先行逢一老嫗，說家有疾病，師卜云宜得城南少年厭之，欲暫相煩，必有重報. 於是隨去，上車下帷，內簏箱中，行可十餘里，過六七門限，開簏箱，忽見樓闕好屋. 問此是何處，云是天上，即以香湯見浴，好衣美食將入. 見一婦人，年可三十五六，短形青黑色，眉後有疵. 見留數夕，共寢歡宴，臨出贈此眾物. 」聽者聞其形狀，知是賈后，慚笑而去，尉亦解意. 時他人入者多死，惟此小吏，以后愛之，得全而出. 及河東公主有疾，師巫以為宜施寬令，乃稱詔大赦天下.
初，后詐有身，內稿物為產具，遂取妹夫韓壽子慰祖養之，託諒闇所生，故弗顯. 遂謀廢太子，以所養代立. 時洛中謠曰：「南風烈烈吹黃沙，遙望魯國鬱嵯峨，前至三月滅汝家. 」后母廣城君以后無子，甚敬重愍懷，每勸厲后，使加慈愛. 賈謐恃貴驕縱，不能推崇太子，廣城君恒切責之. 及廣城君病篤，占術謂不宜封廣城，乃改封宜城. 后出侍疾十餘日，太子常往宜城第，將醫出入，恂恂盡禮. 宜城臨終執后手，令盡意于太子，言甚切至. 又曰：「趙粲及午必亂汝事，吾死後，勿復聽入，深憶吾言. 」后不能遵之，遂專制天下，威服內外. 更與粲、午專為姦謀，誣害太子，眾惡彰著. 初，誅楊駿及汝南王亮、太保衛瓘、楚王瑋等，皆臨機專斷，宦人董猛參預其事. 猛，武帝時為寺人監，侍東宮，得親信于后，預誅楊駿，封武安侯，猛三兄皆為亭侯，天下咸怨.
及太子廢黜，趙王倫、孫秀等因眾怨謀欲廢后. 后數遣宮婢微服於人間視聽，其謀頗泄. 后甚懼，遂害太子，以絕眾望. 趙王倫乃率兵入宮，使翊軍校尉齊王冏入殿廢后. 后與冏母有隙，故倫使之. 后驚曰：「卿何為來！」冏曰：「有詔收后. 」后曰：「詔當從我出，何詔也？」后至上閤，遙呼惠帝曰：「陛下有婦，使人廢之，亦行自廢. 」又問冏曰：「起事者誰？」冏曰：「梁、趙. 」后曰：「繫狗當繫頸，今反繫其尾，何得不然！」至宮西，見謐尸，再舉聲而哭遽止. 倫乃矯詔遣尚書劉弘等持節齎金屑酒賜后死. 后在位十一年. 趙粲、賈午、韓壽、董猛等皆伏誅.
分類:晉列傳
長沙地鐵
長沙地鐵，西元二零零九年興工，二零一三年工成，二零一四年四月開通. 其業務營辦，悉屬長沙軌道交通集團有限公司. 今其路六，總長一百九十一公里.
*
寇凖
分類:宋列傳
大阪市
地理
西臨大阪灣，北至兵庫縣尼崎市、豐中市、吹田市、攝津市，東伴守口市、門眞市、大東市、東大阪市、八尾市，南接松原市、堺市.
沿革
明治廿二年，以東區、南區、西區、北區，爲大阪市. 卅年，倂東成郡：玉造町、東平野町、清堀村、西高津村、中本村之一部、鶴橋村之一部、生野村之一部、天王寺村之一部、野田村之一部、鯰江村之一部、都島村之一部、西成郡：三軒家村、九條村、難波村、天保町、傳法村之一部、川北村之一部、川南村之一部、上福島村、下福島村、北野村、曾根崎村、野田村之一部、川崎村之一部、豐崎村之一部、西濱町、木津村之一部、今宮村之一部.
大正十四年，倂東成郡：天王寺村、平野鄕町、喜連村、北百濟村、南百濟村、田邊村、依羅村、墨江村、住吉村、安立町、敷津村、長居村、生野村、鶴橋町、中本町、神路村、小路村、城東村、榎本村、鯰江町、榎並町、城北村、古市村、清水村、西成郡：傳法町、鷺洲町、歌島村、千船町、稗島町、福村、川北村、中津町、豐崎町、西中島町、豐里村、大道村、中島村、新庄村、北中島村、神津町、玉出町、粉濱村、津守村、今宮町. 而東成郡、西成郡廢.
昭和卅年，倂北河內郡茨田町、中河內郡：長吉村、瓜破村、矢田村、加美村、巽町. 卅一年，爲政令指定都市.
政區
大阪區廿四，治在北區. 大阪府政府在中央區.
公曆十二月廿六日
十二月廿六日者，公曆之三百六十日矣（閏年乃三百六十一日），距歲暮餘五日.
大阪市
它典
分類:近畿地方區劃
二戶市
二戶市屬日本岩手縣也.
地理
東臨九戶郡輕米町、同郡九戶村，南接二戶郡一戶町，西靠八幡平市，北伴青森縣三戶郡田子町、同郡三戶町、同郡南部町.
沿革
昭和四十七年，二戶郡：福岡町、金田一村合，而爲二戶市.
平成十八年，二戶市、二戶郡淨法寺町合，而爲二戶市.
李濟深
李濟深，原名李濟琛，字任潮，廣西梧州人也. 生於一八八五年，歷任黃埔軍校副校長、中華共和國主席、中華人民共和國副主席等.
生平
一九二五年任國民革命軍第四軍軍長.
一九二七年從蔣中正反共.
一九三三年，與蔡廷鍇謀反蔣抗日，於福建建中華共和國革命政府.
一九五九年十月九日，歿於北京，年七十四.
分類:民國列傳
鄭張尚芳
鄭張尚芳，本名鄭祥芳，浙江溫州人也. 民國二十二年八月九日生，工於語言學，聞於上古漢語構擬、方言音韻研究. 西元二〇一八年五月十九日卒，年八十五.
水筆仔
水筆仔，別名秋茄樹，屬紅樹科灌木，生於華南、香港、臺灣、日本九州、沖繩諸地. 沿海而生，果似懸筆，因以為名. 葉常綠，對生，革質，狀橢圓. 花瓣白，凡五、六片，柱頭三裂.
公孫勝
公孫勝，傳乃宋薊州九宮縣人，號入雲龍，為宋江黨. 小說《水滸傳》言其乃道士，道號一清，乃天閑星下界，身長八尺，道貌堂堂，威風凜凜. 頭綰鬅松雙丫髻凡二，八字眉，目似杏，四方口，落腮胡. 分類:水滸傳
水筆仔
每年夏|夏日，花開遍野，狀若星辰. 及花謝結果，則似圓錐. 至果熟焉，胚莖生後，狀方懸筆. 故欲見其筆狀，宜於秋冬之時，胚莖未熟，果未入水之際矣.
喪女 (漫畫)
《喪女》，日本漫畫，谷川尼可作.
水筆仔
其木盤根錯節，難以動搖. 能防風、定沙、護堤，遂遍植於岸焉.
是是者是是者是非是者是非是者是乎是也
是是者是是者是非是者是非是者是乎是也，英言也.
以增句讀點頓，分四段：
又有一法：
分類:語言學
吳用
吳用，又號吳學究，或曰字學究. 宋東溪村人. 號智多星，傳為宋江腹心，常與江謀事. 有小說《水滸傳》言其乃天機星下界. 道號「加亮先生」.
馬可奧勒留
馬可奧勒留者，羅馬人，安敦尼姓，君臨大秦，列五賢帝. 初，帝與維魯斯尊先皇遺令，共治天下；及魯斯崩，獨理綱朝. 日耳曼反，率眾征伐，凡十二年. 立德立言，賢才蓋世. 有文集曰《沉思錄》，斯多葛宗名作.
治天下
尊維魯斯、奧勒留為凱撒，掌三軍，斷綱朝，以勒留為司祭徒. 西元一六二年，臺伯河澇，詔堙洪水，開倉濟民. 安息伐亞美尼亞，廢其君，帕克魯斯立，蓋大患也. 敘利亞執事遣塞維利亞努斯討逆. 努斯者，部將也. 率兵六千臨陣，敗，自裁. 魯斯親征，勒留治邦. 西元一六六年，行凱旋禮，復遣使華夏. 一六八年，魯斯崩. 日耳曼反，帝討之，凡十二年. 一百八十年，帝崩，遺句云：「莫我悲，念世楚. 」不延殘喘，絕食而崩，年五十八.
據
鹽野七生《羅馬人的故事：結局的開始》
關勝
關勝，或名關必勝，號大刀，為宋江黨，或云其後從江降宋，為驍將，忠烈有雲長之風，至死不降劉豫.
小說《水滸傳》言其乃關夫子後昆，天勇星下界.
宋人龔開贊曰：大刀關勝，豈云長孫？雲長義勇，乃其後昆.
竭澤而漁
竭澤而漁，語出《呂氏春秋·義賞》，曰：「 竭澤而漁，豈不獲得，而明年無魚. 」此漁必有度之謂. 漁而有度，則萬類孳育，食貨不竭. 竭澤而漁，致其繁衍不佳，則必損害土宜.
辨名
漢地亦謂之過度捕魚. 日人謂之濫獲.
分類:魚
崔顥
崔顥者，擢進士第，有文無行. 好蒱博，嗜酒. 娶妻惟擇美者，俄又棄之，凡四五娶. 終司勳員外郎. 初，李邕聞其名，虛舍邀之，顥至獻詩，首章曰：「十五嫁王昌. 」邕叱曰：「小兒無禮！」不與接而去. 晚節忽變常體，風骨凜然，一窺塞垣，說盡戎旅. 天寶十三年卒.
互聯網無人知爾乃犬
互聯網無人知爾乃犬，網絡之俗語，語出彼得·施泰納之漫畫，一九九三年七月五日載於《紐約客》. 畫中有黑犬坐於電腦前，一白犬在旁曰：「於互聯網，無人知爾乃犬也. 」
緣起
《紐約客》者，文化雜誌也. 有漫畫家彼得·施泰納者，嘗作漫畫，寄予《紐約客》，以謀生計. 一九九三年七月五日，彼得作《互聯網無人知爾乃犬》，載於《紐約客》. 一經用世，則引熱議，人皆稱善. 或曰匿名，或曰自由. 彼得亦賺得美元五萬有餘.
一九九五年，微軟之比爾·蓋茨消費二百美金，以用於其著《未来之路》.
引據
分類:網絡之俗
水牛城犎牛水牛城犎牛威威水牛城犎牛
水牛城犎牛水牛城犎牛威威水牛城犎牛，英言也，示字一而義異者，合爲句也.
Buffalo者，釋義三，一解水牛、二乃城名、三解怛，直譯曰：
實可解曰：
分類:語言學
塔吉克斯坦
塔吉克斯坦者，中亞之國也. 處阿富汗、烏孜別克斯坦、柯爾克孜斯坦、中華人民共和國間. 中亞至小之國也. 多奉回教.
林冲
分類:水滸傳
赫德
赫德，字鷺賓，英國倍爾發司人. 咸豐四年，來清，充寧波領事署繙譯官，調廣州. 又充香港督署書記官. 九年，改任粵海關副稅務司. 十一年，總稅務司李泰國奉令購戰艦，以赫德權代之，赴長江新開各口岸置新關. 同治二年，李泰國去職，赫德實授，徙駐上海. 三年，置臺灣南北新關. 還駐京，加按察使銜. 八年，晉布政使銜，赴緣海各地度置鐙樓塔表. 光緒二年，佐定煙臺條約. 十年，赴金陵與法使議越南案. 會巡船置鐙樓臺灣洋，為法虜，迺遣駐英稅務司金登幹赴巴黎申理，乘機與議停戰草約，還. 未幾，其國授為清、韓駐使，不就. 踰年，賞花翎、雙龍二等第一寶星. 十二年，赴香港、澳門，條議洋藥稅釐併徵，並置關九龍、拱北. 十三年，葡使來華，與訂澳門草約. 十五年，藏兵寇哲孟雄，英兵乘勢闌入，赫德遣其弟稅務司赫政馳往，與駐藏大臣會籌劃界諸事. 十九年，賞三代一品封典. 二十五年，與德使籌置膠海新關. 明年，各國聯軍入京，贊襄和議，晉太子少保. 二十八年，召入覲，賜「福」字. 三十一年，與德使更議膠關章程，改行無稅區地法. 尋與日使籌置大連灣新關，征榷一如膠海. 三十三年，東三省度地置關. 踰年，謝病歸，詔許之，加尚書銜. 赫德官中國垂五十年，頗與士大夫往還. 嘗教其子習制藝文，擬應試，未許. 總署嘗擬請授總海防司，道員薛福成以其陰鷙專利，常內西人而外中國，上書鴻章力爭之，議始寢. 辛亥後，病卒，賜優卹.
礦藝
礦藝，亦曰麥塊、爲創世神，西文本字Minecraft，猶云礦藝，華人又訓之以吾之界，遊戲也，可基方石、築萬物、建城邑、鑿山河、引渠取礦. 無關卡之數，亦無時限，然樂以創世. 惟生存有道，需維生造房. 始創為馬庫斯·阿列克謝·泊松，瑞典人氏. 試行於二〇〇九年，譽者眾. 同年瑞典魔讃社公佈而行之. 二〇一一年以至於今，風行世界. 則遊戲之法，有創、存、甚、歷、窺諸道，戲者擇其好而從之. 嗣後，所行平臺甚蕃，且常更之. 金直二十六美元. 文言者，罕於今，無論遊戲，然礦藝有文言版矣.
及二〇一三年，戲之者凡五千四百萬餘. 今有爪哇程式語版、基岩版、樹莓派版、原主機版、教育版. 二〇一四年，其為微軟公司所併. 二〇一六年五月，中國內陸版始現，微軟公司交之予網易.
維
茲世，種碼相續而成，隨機而變，故爲無窮，然溥博之極，必生卡頓，故限以方圓六千萬米、高二百五十五米也. 中有山川林籔，原隰濯海，走獸間而有之. 曜石之中復有下界，異獸間而有之；躍幻滅結界門則入終界，虛無，主島高塔閒之，遍終眇使，終界龍盤踞其中，迴環往復，圜週浮嶼繞島. 亦有終界船航虛空之上. 使自一又一十七版，復繕其算法，界限又增減矣.
主界
夫主界者，初入之所在，模於現實. 有密林山壑，盈長河深海，亦土丘冰原、懋漠垚峰. 豕、雞、牛、羊、熊貓、蜂之靈所在，亦伏臨、髑、殭屍、終眇使所生. 日月循環，永不息止. 弗眠之三日，則魘靈斯生.
是界也，可見落，其人咸負各業，可與交. 又林中府邸，寶礦於惡獸所潛，廢棄礦坑，匿物之所. 亦有海底之廢墟，覆底以沉舟，尋圖之至寶.
遁地則掘煤、鐵、銅、金、金剛、琅玕之類，亦流熔至危，或時見地牢，攻之則寶物待取.
下界
夫界界者亦界. 之下初名地獄，又易以遺世，亦稱樞紐. 其間無晝夜、晴雨，司南、錶弗可如. 熔有石徧佈，惡幽吐火. 下界之幽窄，猶終界廣宇之反也. 旦置水或㵖綿者，立乾.
終界
夫終界者，三界之末，若能擒龍，則至强者也. 終結爲終眇使集處，終界龍有一. 至於其譯，陸言末地，末路之地省也，亦常言終眇，若終眇使、終眇珍珠諸名. 斃終界龍，獲其卵，可閱《終末之詩》.
物
可置品物欄中者，皆物也，包羅萬象，惟雨䨮靁電、日月星辰諸物不屬.
具
具者，或食物，亦物卵，並甲諸物也. 凡可持而不可置者皆曰具.
方石
世之所構，皆方石也. 一曰方凷. 凡立於世界者皆方凷也. 或可採、或可使、或不可掘、或無所用.
氣乃方之常見者，程式名曰，透光不明，實體可越之若無物，無以持，不可置，不可毀，亦不可攜. 凡無他凷之處皆有，嬉者、生物皆賴此而生，顯形則藍矩.
地表常有土（艸覆）、沙與砂岩，其網而見常. 有眾木，柞、樺、叢莽、樅、㭜、黯柞也，構以原木、葉. 原木者，可熔以炭之，亦合木，其六面皆皮者，亦可斧剝之，色淺，觀之用. 葉，可為苗，亦為燃，裁或劍則獲.
地底構以眾岩与礦，最顯者，名岩，其皆鎬，大可熔. 花崗巖、閃緣石、鈉滑碤皆為變，可磨，亦為梯、階、垣者.
可防者，遠未斯之所述. 可合，可切以鑿石器，亦可製，刷以器. 如黑曜石，源熔遇之水則生，得以金剛鎬；琉璃，熔之沙，光暗可透，若非附魔以原封不動，採弗落.
實體
生物乃實體，其行止不為格整，其製曰實體. 有異獸、有玩者，有動物，有邑民也.
既引炸藥，時人皆以炸藥爲方石，實擊火器既引，而後方凷滅，實體生，逾四十赭石刻（四秒，八十礦藝刻）輒爆.
舟与礦車亦實體. 舟，作於各木材也，可置於水面. 能浮水，能存旱. 亟擊輒毀. 礦車但可置於軌，亦可存於旱土，弗可駛耳.
置具匡、畫者，出之箭、彈，亦落之物，斯咸為實體也.
建築
建築者，遊嬉一法也，多有仿既有建築而成者，自立新物者亦有之，蔚爲壯觀.
赭石
赭石數字電路者，略云赭石數電，以充能理論維基，仿馮·諾依曼而製諸門，是以聚沙成塔，爲計算器、桌遊，以至於計算機之大物.
赭石模擬電路者，略云赭石模電，以赭電較維基，是以製大.
命令
命令方凷一法，仰賴命令方凷制以命令，可從心而爲之.
創
創世之法，可用方石創天下焉，或與友聚玩之，子之所想不限也. 至於其詳，則甚豐.
生
或建築，或合成，或採礦，或種植，或殺異獸，玩者存命即爲貴. 入夜，異物橫生，若欲噬然. 又有一模法，曰硬核. 此乃生存之變種，絕難也，須竭力而生存. 若死，則不可復生.
勇
爲正遊之成，非專司之令不可破方石也.
極
實屬生存，不可作弊，死而不可復生也.
笑談
此世有活物，名曰伏臨. 昔泊松氏欲製豚，縱高誤立，遂得. 此物原標譯爬行者，然玩者常名之伏臨，遂自蜜蜂更新，譯組定伏臨為標譯也.
又有一物，名曰Herobrine，略云Him. 乃眾人所共作，以之相娛，實無此物.
考據
分類:礦藝
四大名著
四大名著，日人曰四大奇書，曰《水滸傳》，曰《三國演義》，曰《西遊記》，曰《金瓶梅》，後《紅樓夢》代《金瓶梅》. 其書皆成於明、清，歷數百年之滄桑而不腐，後人多有改編，成電視劇、電影、電子遊戲云云.
書
四大名著以刊行之先後列如下：
背景
中華上下數千年，自《世說新語》以來，前有《搜神記》，後有《大唐西域記》，《太平廣記》《文苑夜話》之史書類層出不窮，至宋方始改史為戲，明始稱「小說」. 泰西亦有嘗作如是書者，而中華之民，多所樂觀，好喜而懼悲，親大眾而遠小眾，藉商品經濟之發展而成市. 迨明清之際，國疲民乏，兼有內憂外患，百姓苦不堪言. 當是時，多有藉古諷今者.
遺
古來幻設神魔之文難登大雅之堂，然四大名著顛覆之，於是仿作者起，「自羅貫中氏《三國志》一書，以國史演為通俗演義，汪洋百余回，為世所尚. 嗣是效颦日眾，因而有《夏書》、《商書》、《列國》、《兩漢》、《唐書》、《残唐》、《南北宋》諸刻，其浩瀚幾與正史分籤併架. 」 百花齊放，方有文章.
許浚
縮圖|許浚朝服像 許浚，字淸源，號龜岩 ，朝鮮陽川人  ，中宗三十二年生.
宣祖二年，為柳希春所薦，入內醫院. 四年，任從四品內醫院僉正. 六年，任正三品內醫院正. 八年，與安光翼入診上脈. 十四年，受命監校《纂圖方論脈訣集成》，並題跋. 二十年，上體平復，受賜鹿皮. 二十三年，救療王子 ，受命加資 ，賜以爵秩 ，任正三品通政大夫 ，堂上官. 兩司以王子有疾，用藥治療，醫官職分內事故，連啟罷改、還收，上不允.
二十五年，倭兵入寇，扈從宣祖，始終不離. 二十八年，上御別殿便房，受針灸. 二十九年，治東宮，加資 ，任正二品正憲大夫. 司諫院復以東宮有疾，御醫議藥，屬職分內事故，啟請改正，上不從.
三十年，與都提調金應南等入侍. 三十三年，任內醫院首醫. 翌年，著成《諺解胎產集要》《諺解救急方》《諺解痘瘡集要》. 三十七年六月，冊錄忠勤貞亮扈聖功臣、三等. 十月，上曰︰「浚博通諸書，老於用藥」. 官至從一品崇祿大夫，封陽平君.
三十八年九月，請還掃墳，上許；司諫院以上方在受針調攝之中，御醫不可一刻遠離故，啟請拿鞫罷職，上不允.
三十九年正月，上欲賜正一品輔國崇祿大夫，兩司以醫官崇祿，已前古所無，輔國則與大臣同列，不可冒據故，連啟七日，請命改正，上初不從，終允. 四月、五月、九月，上數御別殿受針.
四十年十月，與都提調柳永慶等，入侍者再. 十一月，大司諫柳澗、司諫宋錫慶、正言任章並啟，以聖候未寧，一年之久，而浚身爲首醫，藥不見效故，請論其罪，上不允.
四十一年二月，入診無策，上薨. 光海君嗣位. 三月，削職，放逐 ，兩司連啟，請罪浚，上答︰「已爲放逐，休論可矣. 」 . 光海君元年十一月，上傳曰︰「許浚，非但扈聖功臣，於予亦有勞之人. 近來予適多病，而內局老成宿醫乏少. 況竄謫經年，足徵其罪. 今可放送. 」 司諫院連啟請還收放釋之命，上答曰：「原情用法，人服其罪矣. 所論之罪，似非其情，不允. 」 遂還內醫院.
七年，卒，年七十九. 追贈正一品輔國崇祿大夫.
宣祖朝，特承撰集醫方之命，積年彙粹，至於竄移流離之中，不廢其功，光海君二年，編秩以進，稱《東醫寶鑒》. 上賜熟馬一匹面給，以酬其功. 並令內醫院設局，斯速印出，廣布中外. . 當世，韓人譽為「醫聖」 ，並有電視劇，述其生平. 繁星之中，亦有以為名者.
粵文維基百科
粵文維基百科，維基大典之粵文本也. 丙戌年二月廿六肇啟，維基媒體基金會司之. 至壬寅年，得文逾十二萬.
柳州話
柳州話者，桂柳方言也，屬西南官話. 爲桂北柳州、來賓、河池、百色諸地之民所言. 發聲硬朗，頗類粵語，其日用之辭，亦多與粵同，蓋清末粵人入柳經商定居，久而雜粵聲入官話之故也.
發音之要，大致如下. 其一，古全濁紐，悉讀清音，中屬塞音及塞擦音者，其平聲送氣，仄聲不送氣. 其二，邪母今多讀送氣塞擦音. 其三，泥來二母分明. 其四，知庄章併入精組. 洪音讀舌尖前音，細者讀舌面音. 其五，分尖團. 尖音讀舌面或舌尖前音，團音讀塞音. 其六，黃王不混，匣母發聲，雲母無紐. 其七，端系蟹止臻三攝舒聲合口字，率作開口呼. 其八，見系二等開口字多讀開口呼. 其九，咸攝歸于山攝，深曾梗三攝歸於臻攝. 其十，有入聲，殘留於零星字辭. 又柳州話語音多連省，故多合聲，如他們讀若騰，沒曾讀若門，哪凱，哪裡也，讀若乃.
此外尚分城鄕、新舊異讀. 如，止攝開口三等與深臻憎埂四射開口三等入聲之知章兩組，其韻母，鄕讀與粵音同，城讀與於桂林話同. 又如疑母開口三四等之紐，在鄕讀及舊音中，往往存留. 又合攝二呼零聲母字，舊音讀如輕唇. 又如止攝以外日母開口字，舊音讀硬齶近音，新音讀濁捲舌擦音. 又如麻韻三等章組字，新派讀央元音，舊派讀半前閉不圓唇元音. 不一而足.
柳州話遣詞，多有特色. 如以佬字表男，以婆字表女，置於詞尾，略有蔑意. 又如多少先後之副詞，置於動詞之後，與粵語同. 又如副詞不字，口語多以沒字代之. 又相較時以過位飾語後，如高過某，意謂高於某人，此與古同.
今以普通話爲通語，柳州教學所授，皆爲普通話，積久則柳音略變，兒童之語音，漸失舊制，而多從北音，以文讀用詞爲甚. 此合於普通話，而不合於中古以降之音變也. 又舊詞流漸隱沒，爲普通話詞所代，如以游泳代游水，毛衣代哴衣. 此外一部之舊詞，漸漸棄用，如雷堆，膿囊，古仔等.
近世，或倡留存方言，遂亦有用於媒體者. 二〇〇七年，柳州電視臺設方言欄目《擺古》，又制輕喜劇《周末有搞》，咸以柳州話錄製，頗爲眾所樂見.
花榮
花榮，號小李廣，傳為宋江黨羽. 有小說《水滸傳》言其乃天英星下界，貌美. 《水滸後傳》以其有子名逢春，繼其容貌，亦美少年，宋有士卒曰郭京者，好男色，甚愛逢春.
宋人龔開贊曰：中心慕漢，奪馬而歸，汝能慕廣，何憂數奇.
分類:水滸傳
魯智深
魯智深，姓魯，法號智深，俗名魯達. 本宋僧人，後隨宋江. 號花和尚. 有小說《水滸傳》言其乃天孤星下界.
有宋人龔開贊曰：有飛飛兒，出家尤好. 與爾同袍，佛也被惱.
分類:水滸傳
紙鳶
紙鳶者，戲物也. 常以細竹為骨，以紙，薄絹蒙其上，常作鳥狀. 系之以線，佩以絲竹，因風假勢，鳴然放之，故又曰風箏.
尺規作圖
尺規作圖，源於古希臘之命題，謂於有限步中，以直尺與規作一圖也.
紙鳶
其源諸書多有云，初作陣前之用，梁武嘗以告急於外，亦有「墨子為木鳶，三年而成」、「公輸般製木鵲以窺宋城」之言，明季，載以火器，名「神火飛鴉」，乘風起，入敵營炸之.
今用為戲，老少咸樂之. 當清明時，民畢集以戲，日暮方歸，宋時或謂可放舊年積孽，有入雲斷線之俗. 其精者，圖繪暢美，亦可一觀. 放之雲中，輕揚飄然，望之如生如畫，如離如隨，嘆為雅好. 而最優者，當濰坊之作也. 世人呼之「世界風箏之都」，期年一會，天下善者皆至，競技以樂.
尺規作圖
古希臘三難題
自古希臘傳以難解之題也，多人欲解之而不得，然後有人證此三者於歐氏幾何中不得解也.
紙鳶
[[Category:玩]]
尺規作圖
圓規作圖
捨直尺，僅以規作圖也.
直尺作圖
捨規，僅以直尺作圖也. 單以直尺不可盡作尺規可作之圖也. 若輔以任一圓與其心，則亦可盡也.
生鏽圓規
Geometrio
鹽竈市
鹽竈市屬日本宮城縣也.
地理
東北臨松島灣. 東接宮城郡七濱町，南伴多賀城市，西鄰宮城郡利府町.
辰星
辰星，去日一辰故稱. 坤輿觀之，灰而配之與水，遂又曰水精、北方水星. 洋人謂之墨丘利，信使之神. 天文代號：.
鹽竈市
沿革
昭和十六年，宮城郡鹽竈町爲鹽竈市.
它典
分類:東北地方區劃‎
辰星
波蘭大占星家哥白尼一生未見之，以為憾.
宇內至長既至無謂一影戲
《宇內至長既至無謂一影戲》，英影戲也. 文森特·帕圖亞爾導演. 一九六八年首映.
分類:英國影戲
平行
平行者，同面二線而不相交也. 換言之，二線斜率同也. 惟異面而不相交者，不謂平行，乃稱歪斜.
石卷市
石卷市屬日本宮城縣也. 口十四萬有奇.
地理
東臨三陸沖，南望石卷灣. 東至牡鹿郡女川町，西伴東松島市、遠田郡美里町、同郡涌谷町，北鄰登米市、本吉郡南三陸町.
沿革
昭和八年，牡鹿郡石卷町爲石卷市. 廿四年，倂牡鹿郡蛇田村之一部. 三十年，倂牡鹿郡：蛇田村、荻濱村. 卅四年，倂牡鹿郡渡波町之一部. 四十二年，倂牡鹿郡稻井町.
平成十七年，石卷市、桃生郡：桃生町、河南町、河北町、北上町、雄勝町、牡鹿郡牡鹿町合，而爲石卷市. 而桃生郡廢.
它典
分類:東北地方區劃‎
殷墟
殷墟，殷商舊京所在，埋地千載，後見天日. 地今中國河南之中，安陽即殷京所處. 商人徙都，盤庚自奄徙殷，直至紂王敗國. 周立代商，殷邑俱廢，終埋土灰. 近人知之，掘地而得，有宮殿宗廟，有王陵，有殷商故城.
殷墟，以甲骨爲名. 此地多出甲骨，上有古文，曰甲骨文，漢字即其苗裔. 現得甲骨十六萬，青銅銘文一千有幾. 學者今收得單字四千五百，讀曉三千，中有一千五百字已定其義. 甲骨者，殷商史料，政治、經濟、文化、社會，皆有包含，由此知古事，辨源流，校誤存真.
外典
[[Category:商]]
武松
武松，人稱行者武松，以出家故名. 相傳助宋江作亂者也. 有小說《水滸傳》言其乃天傷星下界. 力大無窮，能暴虎. 從江討方臘，為臘黨所害，自斷其臂.
又民間盛傳其斷臂後單臂獲臘事.
宋人龔開贊曰：行者武松，汝優婆塞，五戒在身. 酒色財氣，更要殺人.
分類:水滸傳
吳越忠懿王
宋故太師、尚書令兼中書令、吳越忠懿王諱弘俶. 杭州臨安人也. 太祖武肅王孫，世宗文穆王第九王子，成宗忠獻王弟. 初為溫州刺史，漢乾祐元年正月十五日，武人胡進思廢其主弘倧，更立以弘俶. 八月受朝廷冊. 入宋，避宋宣祖諱，改名俶. 開寶九年，入大梁. 朝宋皇帝. 多有頒賜. 太平興國三年，復入朝，納吳越國於宋. 端拱元年八月二十四日薨. 壽六十. 朝廷賜謚忠懿. 符鑰傳忠遜王長子惟治.
王性謙和，能詩文，有《政本集》數卷. 篤信佛陀，招天台德韶為國師，復以永明延壽為永明寺住持. 嘗求天台經籍於高麗、日本.
柳州市
柳州，市名，屬廣西壯族自治區. 因柳江古名龍江，亦名龍城. 其地三江四合，抱城如壺，亦號壺城. 市轄六縣四區，總方萬八千七百公里，人口三百六十萬有餘. 其中市區方六百五十八公里，人百五十萬餘. 市爲華南工商重鎭，素譽爲桂中商埠. 又爲西南交通樞紐，湘桂線、黔桂線和焦柳線交匯於此. 市內多族聚居，凡三十餘族. 有民族自治縣二，爲三江侗族自治縣與融水苗族自治縣. 三江下設同樂苗族鄉、高基瑤族鄉；融水下設同練瑤族鄉、滾貝侗族鄉，又同柳城縣古砦仫佬族鄉，共計五自治鄉. 計壯、苗、侗、瑤、回、仫佬諸族凡百八十萬餘，數與漢人相當. 其中壯族多居柳江、柳城、融安、鹿寨；苗侗瑤三族多在融水、三江；仫佬在城區、柳江、柳城縣；回族主在城區及鹿寨縣. 通柳州話，屬西南官話，教學用普通話. 壯語亦多行於鄉鎭，然壯文少人識讀. 另柳州鐵路局之職工口音自成一家，兼似桂柳話與普通話，是爲鐵路語.
武周
周，武則天稱帝之國號. 西元六九〇年立，西元七〇五年終.
柳州市
沿革
初爲百越地. 秦爲桂林郡地. 漢屬鬱林郡. 後漢因之. 三國亦屬桂林郡. 晉、宋以後因之. 隋開皇十二年，置象州治馬平縣. 祝穆曰：三國吳析桂林郡置馬平郡. 梁大同中，兼置龍州，治龍江南岸. 隋廢郡，徙州治江北，尋廢州，而以馬平郡置象州. 與史志不合. 大業初，州廢，仍屬始安郡. 唐武德四年，置昆州，尋曰南昆州. 貞觀八年，改曰柳州以地當柳宿而名. 天寶初，曰龍城郡. 乾元初，復曰柳州. 光化三年，屬於湖南. 五代漢乾三年，爲南漢所取，仍曰柳州. 宋因之亦曰龍城郡. 《宋誌》：州治馬平. 咸淳初，徙治柳城縣之龍江北. 元曰柳州路《元誌》：至元十三年，置安撫司. 十六年，改爲柳州路. 明初，曰柳州府，領州二、縣十. 清朝因之. 共和國改爲地級市.
武周
嗣聖元年，唐太后武瞾廢子中宗顯，立子豫王旦為睿宗，以太后稱制. 載初元年，睿宗退位為皇嗣，武瞾稱聖神皇帝，國號周，史稱武周. 建都洛陽. 神龍元年，張柬之迫武瞾退位，中宗復位，復國號唐.
堺市
堺，日本大阪府之市也. 政令市.
地理
西北臨大阪湾，東北至大阪市、松原市、羽曳野市，東南伴河內長野市、大阪狹山市、富田林市，西南接和泉市、高石市.
沿革
明治廿二年、堺區爲堺市. 廿七年、倂大鳥郡向井村之一部.
大正九年、倂泉北郡：向井町、湊町. 十四年、倂泉北郡舳松村. 十五年、倂泉北郡三寶村.
昭和十三年、倂泉北郡：神石村、五箇莊村、百舌鳥村、南河內郡金岡村. 十七年、倂泉北郡：濱寺町、鳳町、踞尾村、八田莊村、深井村、東百舌鳥村. 卅二年、倂南河內郡北八下村之一部. 卅三年、倂南河內郡南八下村之一部、日置莊町. 卅四年、倂泉北郡泉丘町. 卅六年、倂泉北郡福泉町. 卅七年、倂南河内郡登美丘町.
平成十七年、倂南河内郡美原町. 十八年、爲政令指定都市.
政區
堺區七：堺區、中區、東區、西區、南區、北區、美原區. 治在堺.
它典
分類:近畿地方區劃
皇甫嵩
皇甫嵩字義真，安定朝那人，度遼將軍皇甫規之兄子也. 父節，鴈門太守. 嵩少有文武志介，好詩書，習弓馬. 初舉孝廉、秀才. 太尉陳蕃、大將軍竇武連辟，並不到. 靈帝公車徵為議郎，遷北地太守.
初，鉅鹿張角自稱「大賢良師」，奉事黃老道，畜養弟子，跪拜首過，符水呪說以療病，病者頗愈，百姓信向之. 角因遣弟子八人使於四方，以善道教化天下，轉相誑惑. 十餘年閒，衆徒數十萬，連結郡國，自青、徐、幽、冀、荊、楊、兗、豫八州之人，莫不畢應. 遂置三十六方. 方猶將軍號也. 大方萬餘人，小方六七千，各立渠帥. 訛言「蒼天已死，黃天當立，歲在甲子，天下大吉」. 以白土書京城寺門及州郡官府，皆作「甲子」字. 中平元年，大方馬元義等先收荊、楊數萬人，期會發於鄴. 元義數往來京師，以中常侍封諝、徐奉等為內應，約以三月五日內外俱起. 未及作亂，而張角弟子濟南唐周上書告之，於是車裂元義於洛陽. 靈帝以周章下三公、司隸，使鉤盾令周斌將三府掾屬，案驗宮省直衛及百姓有事角道者，誅殺千餘人，推考冀州，逐捕角等. 角等知事已露，晨夜馳勑諸方，一時俱起. 皆著黃巾為摽幟，時人謂之「黃巾」. 角稱「天公將軍」，角弟寶稱「地公將軍」，寶弟梁稱「人公將軍」，所在燔燒官府，劫略聚邑，州郡失據，長吏多逃亡. 旬日之閒，天下向應，京師震動. 詔勑州郡脩理攻守，簡練器械，自函谷、大谷、廣城、伊闕、轘轅、旋門、孟津、小平津諸關，並置都尉. 召腢臣會議. 嵩以為宜解黨禁，益出中藏錢、西園廄馬，以班軍士，靈帝從之. 於是發天下精兵，博選將帥，以嵩為左中郎將，持節，與右中郎將朱儁，共發五校、三河騎士及募精勇，合四萬餘人，嵩、儁各統一軍，共討穎川黃巾.
儁前與賊波才戰，戰敗，嵩因進保長社. 波才引大衆圍城，嵩兵少，軍人皆恐，乃召軍吏謂曰：「兵有奇變，不在衆寡. 今賊依草結營，易為風火. 若因夜縱燒，必大驚亂. 吾出兵擊之，四面俱合，田單之功可成也. 」其夕遂大風，嵩乃約勑軍士皆束苣乘城，使銳士閒出圍外，縱火大呼，城上舉燎應之，嵩因鼓而奔其陳，賊驚亂奔走. 會帝遣騎都尉曹操將兵適至，嵩、操與朱儁合兵更戰，大破之，斬首數萬級. 封嵩都鄉侯. 嵩、儁乘勝進討汝南、陳國黃巾，追波才於陽翟，擊彭脫於西華，並破之. 餘賊降散，三郡悉平.
又進擊東郡黃巾卜己於倉亭，生禽卜己，斬首七千餘級. 時北中郎將盧植及東中郎將董卓討張角，並無功而還，乃詔嵩進兵討之. 嵩與角弟梁戰於廣宗. 梁衆精勇，嵩不能克. 明日，乃閉營休士，以觀其變. 知賊意稍懈，乃潛夜勒兵，雞鳴馳赴其陳，戰至晡時，大破之，斬梁，獲首三萬級，赴河死者五萬許人，焚燒車重三萬餘兩，悉虜其婦子，繫獲甚衆. 角先已病死，乃剖棺戮屍，傳首京師.
嵩復與鉅鹿太守馮翊郭典攻角弟寶於下曲陽，又斬之. 首獲十餘萬人，築京觀於城南. 即拜嵩為左車騎將車，領冀州牧，封槐里侯，食槐里、美陽兩縣，合八千戶. 以黃巾既平，故改年為中平. 嵩奏請冀州一年田租，以贍饑民，帝從之. 百姓歌曰：「天下大亂兮市為墟，母不保子兮妻失夫，賴得皇甫兮復安居. 」嵩溫恤士卒，甚得衆情，每軍行頓止，須營幔修立，然後就舍帳. 吏有因事受賂者，嵩更以錢物賜之，吏懷籩，或至自殺.
嵩既破黃巾，威震天下，而朝政日亂，海內虛困. 故信都令漢陽閻忠干說嵩曰：「難得而易失者，時也；時至不旋踵者，幾也. 故聖人順時以動，智者因幾以發. 今將軍遭難得之運，蹈易駭之機，而踐運不撫，臨機不發，將何以保大名乎？」嵩曰：「何謂也？」忠曰：「天道無親，百姓與能. 今將軍受鉞於暮春，收功於末冬. 兵動若神，謀不再計，摧強易於折枯，消堅甚於湯雪，旬月之閒，神兵電埽，封屍刻石，南向以報，威德震本朝，風聲馳海外，雖湯武之舉，未有高將軍者也. 今身建不賞之功，體兼高人之德，而北面庸主，何以求安乎？」嵩曰：「夙夜在公，心不忘忠，何故不安？」